qundao/data-zh-poetry huggingface dataset:
寄张钦夫知严州·其二
作者：释宝昙
朝代：宋

试与专城定着勋，何曾闲冷坐忘君。
旧来云梦元无际，此段风流独有闻。
世故自怜生仲达，人谁不念故将军。
等闲莫露鞭笞手，准拟羝羊或败群。
寄张钦夫知严州·其二
作者：释宝昙
朝代：宋

试与专城定著勋，何曾闲冷坐忘君。旧来云梦元无际，此段风流独有闻。世故自怜生仲达，人谁不念故将军。等闲莫露鞭笞手，准拟羝羊或败群。
寄赵宣教
作者：释宝昙
朝代：宋

却立群峰北望看，断虹飞雨即家山。
一时别舸惟公在，半世清游比梦閒。
卜筑未嫌身老大，着书先怯眼斓斑。
湖西为觅菟裘地，岁晚连墙共往还。
寄赵宣教
作者：释宝昙
朝代：宋

却立群峰北望看，断虹飞雨即家山。一时别舸惟公在，半世清游比梦閒。卜筑未嫌身老大，著书先怯眼斓斑。湖西为觅菟裘地，岁晚连墙共往还。
寒食
作者：释宝昙
朝代：宋
体裁：七言绝句

梨花吹雪渡清明，天亦那知倦客情。一院春寒无看处，黄鹂欲诉不成声。
尝拉寿居仁访青山性老是日小舟抗断港进退不能几至兴尽薄莫叩关少慰寂寥之叹居仁有诗次韵以谢
作者：释宝昙
朝代：宋

祇知春在浴凫行，杯水才堪一芥航。拊髀最宜歌欸乃，倚舷唯听梦悠飏。已愁落日低千嶂，欻见清风閟一堂。抵掌剧谈吾浪语，君如网目有条纲。
尝拉寿居仁访青山性老是日小舟抗断港进退不能几至兴尽薄莫叩关少慰寂寥之叹居仁有诗次韵以谢
作者：释宝昙
朝代：宋

祇知春在浴鳬行，杯水才堪一芥航。
拊髀最宜歌欵乃，倚舷唯听梦悠扬。
已愁落日低千嶂，欻见清风閟一堂。
抵掌剧谈吾浪语，君如网目有条纲。
平江灵岩
作者：释宝昙
朝代：宋
体裁：七言绝句

山断湖光迸一川，老师角黍过年年。春风步屧长尘静，只有钟鱼取次传。
府学二生求诗
作者：释宝昙
朝代：宋

翠柏阴中古泮林，诸生丛裏两南金。
君今肯山渊骞右，我亦情知籍湜心。
有一茎齑斯可饱，无三万轴若为禁。
明朝我亦东南去，莫雨江湖尽处寻。
府学二生求诗
作者：释宝昙
朝代：宋

翠柏阴中古泮林，诸生丛里两南金。君今肯山渊骞右，我亦情知籍湜心。有一茎齑斯可饱，无三万轴若为禁。明朝我亦东南去，莫雨江湖尽处寻。
张约斋生日
作者：释宝昙
朝代：宋
体裁：古风

何年麒麟飞上天，下视平地为秦川。九关虎豹不敢去，为作南渡中兴年。扶持斯文一鸣世，金钟大镛方在悬。百年人物有如此，旧山乔木今依然。人言广平心铁石，梅花作赋犹清便。争如万象落吾手，颠倒捃拾无留妍。晓窗沉水旋和墨，杂花落纸如云烟。问渠少室果何事，一笑粲粲成真传。春风正堕散花手，亦有舞雪相回旋。愿公道眼皎如日，我欲以寿东家禅。
弹琴
作者：释宝昙
朝代：宋

一鼓熏风至自南，再行新月堕瑶簪。
高山流水人犹在，笛弄梅花莫再三。
弹琴
作者：释宝昙
朝代：宋

一鼓薰风至自南，再行新月堕瑶簪。高山流水人犹在，笛弄梅花莫再三。
悼明教嵩禅师
作者：释宝昙
朝代：宋

旋缚阴崖屋，去裹北山饭。
饥寒十万读，甚盛若禁脔。
南越古象犀，明月万金产。
逢人不易售，一见待天眼。
我马几覆车，公乃独力挽。
襄羊万夫上，直往势不返。
白首不愿余，光明自优远。
晚生既浪出，壁间识怒面。
未能续公书，聊尔执役贱。
更须酌岩泉，隻字日三嚥。
悼明教嵩禅师
作者：释宝昙
朝代：宋

旋缚阴崖屋，去裹北山饭。饥寒十万读，甚盛若禁脔。南越古象犀，明月万金产。逢人不易售，一见待天眼。我马几覆车，公乃独力挽。襄羊万夫上，直往势不返。白首不愿馀，光明自优远。晚生既浪出，壁间识怒面。未能续公书，聊尔执役贱。更须酌岩泉，只字日三咽。
成都信藏主求送行
作者：释宝昙
朝代：宋

又得南方一信归，君臣父子却饶伊。五年乳窦峰前路，曾把虚空碎一槌。岁晚何人为指南，手中扇子是同参。云门未见乾峰日，与子如今恰一般。
成都信藏主求送行·其一
作者：释宝昙
朝代：宋
体裁：七言绝句

又得南方一信归，君臣父子却饶伊。五年乳窦峰前路，曾把虚空碎一槌。
成都信藏主求送行·其二
作者：释宝昙
朝代：宋

岁晚何人为指南，手中扇子是同参。云门未见乾峰日，与子如今恰一般。
成都信藏主求送行·其二
作者：释宝昙
朝代：宋

岁晚何人为指南，手中扇子是同参。
云门未见干峰日，与子如今恰一般。
拳毛騧唐太宗所乘马御墨亲题其下
作者：释宝昙
朝代：宋

太宗自是人中龙，黑闼未当鬼蜮雄。谷城洺水龙自若，天遣此马收全功。欻然一举雷电起，智名勇力不入耳。身当矢石不忍嘶，我宁饮血不饮水。人间只作拳毛看，谁知忠义事所难。归来四海一家日，锦茵却覆黄金鞍。万金赖有不死药，御手摩挲箭痕落。西风顾影一长鸣，身在天闲意沙漠。骕骦在御臣的卢，郭家师子诚仆奴。画师画肉不画骨，权奇无乃天之徒。宝墨淋漓三十六，几代流传到华屋。真人固在马不亡，堪愧驽骀费君粟。
拳毛騧唐太宗所乘马御墨亲题其下
作者：释宝昙
朝代：宋

太宗自是人中龙，黑闼未当鬼蜮雄。
谷城洺水龙自若，天遣此马收全功。
欻然一举雷电起，智名勇力不入耳。
身当矢石不忍嘶，我宁饮血不饮水。
人间只作拳毛看，谁知忠义事所难。
归来四海一家日，锦茵却覆黄金鞍。
万金頼有不死药，御手摩挲箭痕落。
西风顾影一长鸣，身在天闲意沙漠。
骕骦在御臣的卢，郭家师子诚仆奴。
画师画肉不画骨，权奇无乃天之徒。
宝墨淋漓三十六，几代流传到华屋。
真人固在马不亡，堪愧驽骀费君粟。
春寒
作者：释宝昙
朝代：宋
体裁：七言绝句

别院东风料峭寒，春衫已试脱应难。黄昏却傍灯归去，缓约花期几日看。
春日怀湖上
作者：释宝昙
朝代：宋

前日山茶冰雪中，东风得意试为容。
桃花笑日面皮破，柳叶抹烟眉晕重。
帘幕风前斜入燕，色香丛裏闹团蜂。
湖山一梦残灯火，西子当年态正浓。
春日怀湖上
作者：释宝昙
朝代：宋

前日山茶冰雪中，东风得意试为容。桃花笑日面皮破，柳叶抹烟眉晕重。帘幕风前斜入燕，色香丛里闹团蜂。湖山一梦残灯火，西子当年态正浓。
曹娥庙
作者：释宝昙
朝代：宋
体裁：七言绝句

我初不作婆娑梦，子亦能知波险无。风卷潮来壮魂在，行人酾酒湿庭梧。
曾知閤相宜堂
作者：释宝昙
朝代：宋

竹不解俗语，颇识天语香。经年北窗梦，十倍西湖凉。隐几湖上人，恰恰脩竹长。有时共竹语，风雨撼一床。屋间恐飞去，著绣围上方。念君爱臣心，如爱竹在傍。亦如夜深月，照我冰雪肠。闲官固自好，要地庸何伤。约束万卷书，提携双锦囊。日边有新宅，不种一亩桑。朝回碧幢底，真上相宜堂。
曾知閤相宜堂
作者：释宝昙
朝代：宋

竹不解俗语，颇识天语香。
经年北窗梦，十倍西湖凉。
隠几湖上人，恰恰修竹长。
有时共竹语，风雨撼一床。
屋间恐飞去，着绣围上方。
念君爱臣心，如爱竹在傍。
亦如夜深月，照我冰雪肠。
闲官固自好，要地庸何伤。
约束万卷书，提携双锦囊。
日边有新宅，不种一亩桑。
朝回碧幢底，真上相宜堂。
有怀山行
作者：释宝昙
朝代：宋
体裁：七言绝句

惯识春山笋蕨甜，祇今病枕亦馋涎。杖藜梦入僧窗去，饭饱茶香最可怜。
杨郡王挽词二首
作者：释宝昙
朝代：宋

智勇吾馀事，精神死不刊。太山安鼎卫，宝货发泉端。嫖姚俱前辈，汾阳老故官。麒麟功第一，须作古人看。乞得身闲日，仍烦卧护归。将军三尺箠，天子一戎衣。生死真谈笑，功名愈发挥。西风卷丹旐，人泪湿斜晖。
杨郡王挽词二首·其一
作者：释宝昙
朝代：宋

智勇吾余事，精神死不刊。
太山安鼎卫，宝货发泉端。
嫖姚俱前辈，汾阳老故官。
麒麟功第一，须作古人看。
杨郡王挽词二首·其一
作者：释宝昙
朝代：宋

智勇吾馀事，精神死不刊。太山安鼎卫，宝货发泉端。嫖姚俱前辈，汾阳老故官。麒麟功第一，须作古人看。
杨郡王挽词二首·其二
作者：释宝昙
朝代：宋

乞得身闲日，仍烦卧护归。
将军三尺棰，天子一戎衣。
生死真谈笑，功名愈发挥。
西风卷丹旐，人泪湿斜晖。
杨郡王挽词二首·其二
作者：释宝昙
朝代：宋

乞得身闲日，仍烦卧护归。将军三尺箠，天子一戎衣。生死真谈笑，功名愈发挥。西风卷丹旐，人泪湿斜晖。
梅花
作者：释宝昙
朝代：宋

春风不念人寒槁，故遣梅花为掀倒。
溪间陇首欲归时，月淡云低着香恼。
岂知造物亦儿戏，我苦学诗嫌不早。
十分孤瘦为谁妍，一树半开应更好。
竹君从旁代渠说，万恨千愁俱一扫。
半生何逊梦可怜，日暮西湖心独老。
岁寒铁石乃吾事，水仙弟兄诚小草。
更须唤取谪仙来，细与平章答苍昊。
梅花
作者：释宝昙
朝代：宋

春风不念人寒槁，故遣梅花为掀倒。溪间陇首欲归时，月淡云低著香恼。岂知造物亦儿戏，我苦学诗嫌不早。十分孤瘦为谁妍，一树半开应更好。竹君从旁代渠说，万恨千愁俱一扫。半生何逊梦可怜，日暮西湖心独老。岁寒铁石乃吾事，水仙弟兄诚小草。更须唤取谪仙来，细与平章答苍昊。
梅花
作者：释宝昙
朝代：宋

江南初见一枝春，陇月霜钟亦可人。
不管玉堂岑寂夜，悞随驿使马蹄尘。
梅花
作者：释宝昙
朝代：宋

江南初见一枝春，陇月霜钟亦可人。不管玉堂岑寂夜，误随驿使马蹄尘。
楼与善寺丞挽诗二首
作者：释宝昙
朝代：宋

半世功名在，谁为磊落人。上方怜我直，公亦爱吾身。一笑知天近，频年厌马尘。把麾江上去，得与客星邻。翰墨今词伯，规模古吏师。哭亲声未断，拊枕梦何之。白首侵书幌，青灯耿穗帷。伤心故园路，云物不胜悲。
楼与善寺丞挽诗二首·其一
作者：释宝昙
朝代：宋
体裁：五言律诗

半世功名在，谁为磊落人。上方怜我直，公亦爱吾身。一笑知天近，频年厌马尘。把麾江上去，得与客星邻。
楼与善寺丞挽诗二首·其二
作者：释宝昙
朝代：宋

翰墨今词伯，规模古吏师。哭亲声未断，拊枕梦何之。白首侵书幌，青灯耿穗帷。伤心故园路，云物不胜悲。
楼与善寺丞挽诗二首·其二
作者：释宝昙
朝代：宋
体裁：五言律诗

翰墨今词伯，规模古吏师。哭亲声未断，拊枕梦何之。白首侵书幌，青灯耿繐帷。伤心故园路，云物不胜悲。
楼尚书生日
作者：释宝昙
朝代：宋

岁行丁巳生公年，一周甲子初回旋。壶中日月自长久，我身曾作蓬莱仙。霓旌何为下南国，伊傅事业须林泉。胸中抱负五色石，晴窗抚弄供磨沿。古今成败几头绪，酒浇不下仍横咽。援琴一鼓天地静，万象起舞加清圆。新诗往往到红叶，门前流水人争传。世间乐事唯我有，锦衣鹤发同欢然。天公有意谁得解，功名自古俱华颠。盐梅霖雨入吾手，母子共醉春风前。
楼尚书生日
作者：释宝昙
朝代：宋

岁行丁巳生公年，一周甲子初回旋。
壶中日月自长久，我身曾作蓬莱仙。
霓旌何为下南国，伊傅事业须林泉。
胸中抱负五色石，晴窗抚弄供磨沿。
古今成败几头绪，酒浇不下仍横咽。
援琴一鼓天地静，万象起舞加清圆。
新诗往往到红叶，门前流水人争传。
世间乐事唯我有，锦衣鹤髮同欢然。
天公有意谁得解，功名自古俱华颠。
盐梅霖雨入吾手，母子共醉春风前。
次史魏公见招
作者：释宝昙
朝代：宋

几年全主又全宾，万里归来托此身。放出渠侬一头地，始知云月有闲人。
次史魏公见招
作者：释宝昙
朝代：宋

几年全主又全宾，万里归来託此身。
放出渠侬一头地，始知云月有闲人。
次平元衡菖蒲
作者：释宝昙
朝代：宋

祇许春水细有声，不容灯焰恼黄昏。是为白石清泉伴，乞与蒲团便垛根。细如毛发绿毵毵，寂寞无人共岁寒。万壑千岩风雨面，却宜六月坐中看。
次平元衡菖蒲·其一
作者：释宝昙
朝代：宋
体裁：七言绝句

祇许春水细有声，不容灯焰恼黄昏。是为白石清泉伴，乞与蒲团便垛根。
次平元衡菖蒲·其二
作者：释宝昙
朝代：宋

细如毛发绿毵毵，寂寞无人共岁寒。万壑千岩风雨面，却宜六月坐中看。
次平元衡菖蒲·其二
作者：释宝昙
朝代：宋

细如毛髮绿毵毵，寂寞无人共岁寒。
万壑千岩风雨面，却宜六月坐中看。
次杨绵州韵二首
作者：释宝昙
朝代：宋

夜潮明日浙东西，故国征鸿各自归。白璧一双唯我在，行年六十似公希。人生自是专城贵，道眼何曾与世违。剩种春风付桃李，等闲人共惜芳菲。我自吴头楚尾来，射工一见故相猜。文书已作牛腰束，阊阖仍须燕尾开。江近危楼才咫尺，眼悬落日殆千回。名成莫讶归来早，要学峨嵋翠作堆。
次杨绵州韵二首·其一
作者：释宝昙
朝代：宋
体裁：七言律诗

夜潮明日浙东西，故国征鸿各自归。白璧一双唯我在，行年六十似公希。人生自是专城贵，道眼何曾与世违。剩种春风付桃李，等闲人共惜芳菲。
次杨绵州韵二首·其二
作者：释宝昙
朝代：宋
体裁：七言律诗

我自吴头楚尾来，射工一见故相猜。文书已作牛腰束，阊阖仍须燕尾开。江近危楼才咫尺，眼悬落日殆千回。名成莫讶归来早，要学峨嵋翠作堆。
次韵孙季和知县游西湖
作者：释宝昙
朝代：宋

何人熨冰纨，弄趁春昼晴。
东风有底急，不容縠纹平。
堤回柳阴直，鸥鹭时合并。
无端棹讴发，惊飞度微明。
山固以画胜，湖应以诗鸣。
云烟小润色，草木同欣荣。
忆昔二妙俱，中有五字城。
打门看修竹，拄杖时一横。
鳞差几飞观，幽花亦多情。
老眼眩金碧，何年费经营。
应怜处士家，鹤亦太瘦生。
临风一长啸，荒田绝人耕。
次韵孙季和知县游西湖
作者：释宝昙
朝代：宋

何人熨冰纨，弄趁春昼晴。东风有底急，不容縠纹平。堤回柳阴直，鸥鹭时合并。无端棹讴发，惊飞度微明。山固以画胜，湖应以诗鸣。云烟小润色，草木同欣荣。忆昔二妙俱，中有五字城。打门看脩竹，拄杖时一横。鳞差几飞观，幽花亦多情。老眼眩金碧，何年费经营。应怜处士家，鹤亦太瘦生。临风一长啸，荒田绝人耕。
次韵施伯才除夕
作者：释宝昙
朝代：宋

年来白发为谁新，恰受愁边五日春。官烛吹花方作梦，东风卷地已无人。今年有酒公须醉，明日无襦子莫嗔。香案已催朝玉帝，何如剪纸奏钱神。
次韵施伯才除夕
作者：释宝昙
朝代：宋

年来白髮为谁新，恰受愁边五日春。
官烛吹花方作梦，东风卷地已无人。
今年有酒公须醉，明日无襦子莫嗔。
香案已催朝玉帝，何如剪纸奏钱神。
次韵李太博书羽扇亭二首
作者：释宝昙
朝代：宋

不许屏间著妓围，却容半坐对斜晖。官馀战马浑无用，雨扼边云故一挥。诗入邛崃应更险，身如杜宇肯忘归。殷勤沥酒苍波外，罢点驼酥斫蟹肥。艰难当不减腰围，过尽瞿塘几夕晖。万里江山劳疾置，一番书札枉亲挥。尘埃好却西风扇，行李仍从北道归。底处最关天下事，秋来马不龁民肥。
次韵李太博书羽扇亭二首·其一
作者：释宝昙
朝代：宋

不许屏间着妓围，却容半坐对斜晖。
官余战马浑无用，雨扼边云故一挥。
诗入邛崃应更险，身如杜宇肯忘归。
殷勤沥酒苍波外，罢点驼酥斫蟹肥。
次韵李太博书羽扇亭二首·其一
作者：释宝昙
朝代：宋

不许屏间著妓围，却容半坐对斜晖。官馀战马浑无用，雨扼边云故一挥。诗入邛崃应更险，身如杜宇肯忘归。殷勤沥酒苍波外，罢点驼酥斫蟹肥。
次韵李太博书羽扇亭二首·其二
作者：释宝昙
朝代：宋
体裁：七言律诗

艰难当不减腰围，过尽瞿塘几夕晖。万里江山劳疾置，一番书札枉亲挥。尘埃好却西风扇，行李仍从北道归。底处最关天下事，秋来马不龁民肥。
武林病中作
作者：释宝昙
朝代：宋

病阑无奈客尘婴，百绕西湖梦不成。白发自怜非故我，青山何事亦关情。坡仙未死人安在，处士归来或有盟。人物风情皆若此，还将老泪月同倾。
武林病中作
作者：释宝昙
朝代：宋

病阑无奈客尘婴，百绕西湖梦不成。
白髮自怜非故我，青山何事亦斗情。
坡仙未死人安在，处士归来或有盟。
人物风情皆若此，还将老泪月同倾。
江阁
作者：释宝昙
朝代：宋

山影随人尽，江流入地深。乾坤孤客泪，桃李一生心。落日牛羊渚，春风桑柘林。周南留滞意，聊试小棠阴。
江阁
作者：释宝昙
朝代：宋

山影随人尽，江流入地深。
干坤孤客泪，桃李一生心。
落日牛羊渚，春风桑柘林。
周南留滞意，聊试小棠阴。
泊分水
作者：释宝昙
朝代：宋
体裁：七言绝句

橹声伊轧诉东风，楚语吴歌落枕中。夜半潮头随月上，客帆和梦各西东。
泊通明堰
作者：释宝昙
朝代：宋
体裁：七言律诗

一夜江风故不平，道边草木亦成声。岂无老子知津意，尚有秦人逐客情。荒县已传三鼓下，并船犹见一灯明。此生已悟身如寄，始送鸿归又燕迎。
渡钱塘二首
作者：释宝昙
朝代：宋

潮生西浦未全平，顷刻潮回岸有声。落日人从官渡去，西风谁识此时情。不如吴越中流尽，赢得江山老眼明。试问古今沙上路，几回相送复相迎。身是行人意未平，江头已断午潮声。旋收去国无边泪，聊写临风有限情。家住青山何处是，眼穿白鸟去边明。去年今日凄凉意，犹记梅花一笑迎。
渡钱塘二首·其一
作者：释宝昙
朝代：宋

潮生西浦未全平，顷刻潮回岸有声。落日人从官渡去，西风谁识此时情。不如吴越中流尽，赢得江山老眼明。试问古今沙上路，几回相送复相迎。
渡钱塘二首·其一
作者：释宝昙
朝代：宋

潮生西浦未全平，顷刻潮回岸有声。
落日人从官渡去，西风谁识此时情。
不如吴越中流尽，赢得江山老眼明。
试问古今沙上路，几回相送復相迎。
渡钱塘二首·其二
作者：释宝昙
朝代：宋
体裁：七言律诗

身是行人意未平，江头已断午潮声。旋收去国无边泪，聊写临风有限情。家住青山何处是，眼穿白鸟去边明。去年今日凄凉意，犹记梅花一笑迎。
游参寥泉怀东坡参寥二老
作者：释宝昙
朝代：宋
体裁：古风

两翁无恙时，泉当几何深。公归百年后，泉没不可寻。道德载一丘，行人知所钦。流传一字妙，随喜文字淫。梦语忽变灭，宁为真实音。堂堂万钟簴，日莫西湖阴。我欲撼一翁，以慰邦人心。斯人如斯泉，魂来月同临。天高无消息，泪落青枫林。
煎茶
作者：释宝昙
朝代：宋

午鼎松声万壑余，蒲团曲几未全疏。
春风肯入姜盐手，不废秋窗一夜书。
煎茶
作者：释宝昙
朝代：宋

午鼎松声万壑馀，蒲团曲几未全疏。春风肯入姜盐手，不废秋窗一夜书。
玄晖山水
作者：释宝昙
朝代：宋
体裁：五言绝句

孤云起木末，翠岫插天半。一窗明暗中，乃有此遐观。
王大卿挽词三首
作者：释宝昙
朝代：宋

白璧连城重，黄金百鍊刚。固应须润色，肯为世低昂。议论倾馀子，声名彻上方。冯唐元未老，归计已苞桑。少日佳公子，中年古吏师。霜严公事毕，韵胜客杯迟。诗律曹刘上，心期籍湜知。用公浑不尽，一世有馀悲。出处诚吾事，园林正及时。乾坤身老大，兄弟日追随。生死真谭笑，过逢类别离。小楼今夜月，照我泪双垂。
王大卿挽词三首·其一
作者：释宝昙
朝代：宋

白璧连城重，黄金百炼刚。
固应须润色，肯为世低昂。
议论倾余子，声名彻上方。
冯唐元未老，归计已苞桑。
王大卿挽词三首·其一
作者：释宝昙
朝代：宋

白璧连城重，黄金百鍊刚。固应须润色，肯为世低昂。议论倾馀子，声名彻上方。冯唐元未老，归计已苞桑。
王大卿挽词三首·其三
作者：释宝昙
朝代：宋

出处诚吾事，园林正及时。乾坤身老大，兄弟日追随。生死真谭笑，过逢类别离。小楼今夜月，照我泪双垂。
王大卿挽词三首·其三
作者：释宝昙
朝代：宋

出处诚吾事，园林正及时。
干坤身老大，兄弟日追随。
生死真谭笑，过逢类别离。
小楼今夜月，照我泪双垂。
王大卿挽词三首·其二
作者：释宝昙
朝代：宋

少日佳公子，中年古吏师。
霜严公事毕，韵胜客杯迟。
诗律曹刘上，心期籍湜知。
用公浑不尽，一世有余悲。
王大卿挽词三首·其二
作者：释宝昙
朝代：宋

少日佳公子，中年古吏师。霜严公事毕，韵胜客杯迟。诗律曹刘上，心期籍湜知。用公浑不尽，一世有馀悲。
瑞岩行者写华严经求僧
作者：释宝昙
朝代：宋

荷屋老子僧中龙，平生眼裏无诸公。
莫年愈觉气深稳，木寒霜浄天无风。
朅来精进復精进，焚香却扫大圆镜。
数十万偈堆如山，从头一唱一加敬。
波澜散入诸子中，华藏海与川源通。
秋毫茧纸快收拾，百城烟水行无穷。
善财再见文殊日，一臂黄金摩顶讫。
选佛场中及第归，便是西来好消息。
石林道与鞔峯齐，老子晚与诸孙期。
云霄羯鼓到汝手，打底打兮吹底吹。
瑞岩行者写华严经求僧
作者：释宝昙
朝代：宋

荷屋老子僧中龙，平生眼里无诸公。莫年愈觉气深稳，木寒霜净天无风。朅来精进复精进，焚香却扫大圆镜。数十万偈堆如山，从头一唱一加敬。波澜散入诸子中，华藏海与川源通。秋毫茧纸快收拾，百城烟水行无穷。善财再见文殊日，一臂黄金摩顶讫。选佛场中及第归，便是西来好消息。石林道与鞔峰齐，老子晚与诸孙期。云霄羯鼓到汝手，打底打兮吹底吹。
用前韵寄吴知府
作者：释宝昙
朝代：宋

知有堂堂在故山，忘机未许白鸥闲。
洗心羲易窥三圣，盥手楞严辩八还。
剩着林花供笑粲，唤回春梦付绵蛮。
闻公已是诗成集，一字千金岂易删。
用前韵寄吴知府
作者：释宝昙
朝代：宋

知有堂堂在故山，忘机未许白鸥闲。洗心羲易窥三圣，盥手楞严辩八还。剩著林花供笑粲，唤回春梦付绵蛮。闻公已是诗成集，一字千金岂易删。
用前韵寄吴知府广德归
作者：释宝昙
朝代：宋

好风吹梦到祠山，造物乾忙我自闲。五日颂声今故在，一春诗债共谁还。鼠肝虫臂窥前辈，蜗角蝇头战百蛮。遥指行云为公说，由来此语不须删。
用前韵寄吴知府广德归
作者：释宝昙
朝代：宋

好风吹梦到祠山，造物干忙我自闲。
五日颂声今故在，一春诗债共谁还。
鼠肝虫臂窥前辈，蜗角蝇头战百蛮。
遥指行云为公说，由来此语不须删。
用前韵谢吴知府
作者：释宝昙
朝代：宋
体裁：七言律诗

闻道江南庾子山，新诗脱手意长闲。未尝临镜嗟迟暮，更约何人共往还。我有茅茨依橘柚，自怜风雨窜荆蛮。悲欢怨怼三千首，乞与无思为一删。
用山谷题借景轩赋史簿清荫
作者：释宝昙
朝代：宋
体裁：古风

竹君如余子琴张，友此百十庸何伤。听渠风雨夜深语，撼我窗几无边凉。起来颠倒急穿袜，直恐吾庐变林樾。却烦清影过墙来，已约姮娥借明月。
画水仙梅山樊
作者：释宝昙
朝代：宋
体裁：五言绝句

生香故触人，异质偶同调。唤作黄家花，弟兄一语妙。
画石与兰
作者：释宝昙
朝代：宋
体裁：五言绝句

石怒不近人，国香尔何有。我以道眼观，无心得相守。
画石菖蒲
作者：释宝昙
朝代：宋
体裁：五言绝句

太湖与雁荡，相去二千里。六月吾几间，风雨一弹指。
留姜山怡云见访二绝并呈李盘庵文授·其一
作者：释宝昙
朝代：宋

怡云未至有人传，一笑伽梨落半肩。
梦裏亦知为此客，起来欢喜不成眠。
留姜山怡云见访二绝并呈李盘庵文授·其二
作者：释宝昙
朝代：宋

天遣今年到五夫，还如雪后望西湖。
盘庵老子今诗伯，红叶盈庭许屡书。
留姜山怡云见访二绝并呈李磐庵文授
作者：释宝昙
朝代：宋

怡云未至有人传，一笑伽梨落半肩。梦里亦知为此客，起来欢喜不成眠。天遣今年到五夫，还如雪后望西湖。磐庵老子今诗伯，红叶盈庭许屡书。
留姜山怡云见访二绝并呈李磐庵文授·其一
作者：释宝昙
朝代：宋

怡云未至有人传，一笑伽梨落半肩。梦里亦知为此客，起来欢喜不成眠。
留姜山怡云见访二绝并呈李磐庵文授·其二
作者：释宝昙
朝代：宋

天遣今年到五夫，还如雪后望西湖。磐庵老子今诗伯，红叶盈庭许屡书。
病余用前韵呈魏公
作者：释宝昙
朝代：宋

蓬莱仙人双鬓霜，有蔬一豆酒一觞。
长歌劝客声激昂，车如流水门如航。
几生道德为腥香，今年入谢朝明光。
归心有如三宿桑，抱琴一笑江中央。
曰余此琴吾翕张，越山入手修眉苍。
不容散花来后堂，毗耶室空唯一床。
谁家金钗十二行，春风环佩鸣璆琅。
斯须吐握曾未遑，自谓山稳舟深藏。
不知有力来昏黄，如人裹饭不得尝。
吾宁万籁同敷扬，四时花雨仍纷滂，山高水深未易量。
可人啼鸟声绕梁，六窗濯濯如秋阳。
天人境界谁适当，我自袜线无他长。
唯余习气不可忘，有时睥睨如无傍。
炉熏茗碗供平章，一机直欲舂其吭。
战酣意定心泰康，依旧尔界还吾疆。
病卧岳林有怀诸公
作者：释宝昙
朝代：宋

庭树无风夜泬寥，毗耶室裏霍票姚。
自知示病非天授，不必观身已意消。
梦裏忽逢三语掾，江头又报五更潮。
归来莫讶人痴绝，悞了诸公楚些招。
病卧岳林有怀诸公
作者：释宝昙
朝代：宋

庭树无风夜泬寥，毗耶室里霍票姚。自知示病非天授，不必观身已意消。梦里忽逢三语掾，江头又报五更潮。归来莫讶人痴绝，误了诸公楚些招。
病寓灵芝寺夜闻讲律有作
作者：释宝昙
朝代：宋
体裁：古风

钟鼓考击殷夜床，我方咽药不下吭。苦思一语缓吾缚，重遭缚急如缚羊。平生两眼大如镜，白首读律无精光。商君入秦祸始大，文武之道几灭亡。文人废经宁废律，何者百谷无稻粱。春风二月锦官寺，梦绕十年新学场。莲房密室仅千讲，传疏狼籍酬朱黄。如恒山蛇救首尾，弗学饥鼠吟空墙。我生不愿文字习，亦不愿学屠龙方。半窗睡美君勿聒，自有云月供平章。
病眼有作
作者：释宝昙
朝代：宋
体裁：七言律诗

短短秋檐合近书，经旬看碧却成朱。半生始识空花面，咫尺还应拄杖扶。泪睫陨珠缘底事，金篦刮膜未全疏。自怜老去元非病，赢得工夫到物初。
病馀用前韵呈魏公
作者：释宝昙
朝代：宋

蓬莱仙人双鬓霜，有蔬一豆酒一觞。长歌劝客声激昂，车如流水门如航。几生道德为腥香，今年入谢朝明光。归心有如三宿桑，抱琴一笑江中央。曰余此琴吾翕张，越山入手脩眉苍。不容散花来后堂，毗耶室空唯一床。谁家金钗十二行，春风环佩鸣璆琅。斯须吐握曾未遑，自谓山稳舟深藏。不知有力来昏黄，如人裹饭不得尝。吾宁万籁同敷扬，四时花雨仍纷滂，山高水深未易量。可人啼鸟声绕梁，六窗濯濯如秋阳。天人境界谁适当，我自袜线无他长。唯馀习气不可忘，有时睥睨如无傍。炉薰茗碗供平章，一机直欲舂其吭。战酣意定心泰康，依旧尔界还吾疆。
登石头城
作者：释宝昙
朝代：宋

春潮不到石城脚，十丈楼船浅沙阁。楚天衮入秦淮流，白日黄尘亦冥漠。胡儿走马沙上归，青兕豪猪载毡橐。旌旗不动弓矢闲，百金砗磲作璎珞。龙盘虎踞天地静，稽首清明可终托。当时被发饮此水，铁骑如山照秋郭。鸟惊兽骇人莫知，天欲以血洗伊洛。三山砥砺水濯磨，万夫相望在雕鹗。东风两鬓今萧萧，何当以此叩寥廓。
登石头城
作者：释宝昙
朝代：宋

春潮不到石城脚，十丈楼船浅沙阁。
楚天衮入秦淮流，白日黄尘亦冥漠。
胡儿走马沙上归，青兕豪猪载毡橐。
旌旗不动弓矢闲，百金砗磲作璎珞。
龙盘虎踞天地静，稽首清明可终託。
当时被髮饮此水，铁骑如山照秋郭。
鸟惊兽骇人莫知，天欲以血洗伊洛。
三山砥砺水濯磨，万夫相望在鵰鹗。
东风两鬓今萧萧，何当以此叩寥廓。
百舌
作者：释宝昙
朝代：宋

声声何处学，得得为春来。花底犹亲切，人怜巧剪裁。不容身稳密，且为月徘徊。赖有黄鹂伴，殷勤唤得回。
百舌
作者：释宝昙
朝代：宋

声声何处学，得得为春来。
花底犹亲切，人怜巧剪裁。
不容身稳密，且为月徘徊。
頼有黄鹂伴，殷勤唤得回。
答吴知府仲登见招三绝
作者：释宝昙
朝代：宋

一夜溪西唤客船，黎明十里走平川。尘泥未办湖山脚，更要长斋古佛前。渡水穿云已借书，蝇头一日五千馀。东家居士应怜我，白首那堪又徙居。未暇云山圣处行，兹游已复慰平生。故林猿狖吾知识，木落霜枯也不争。
答吴知府仲登见招三绝·其一
作者：释宝昙
朝代：宋
体裁：七言绝句

一夜溪西唤客船，黎明十里走平川。尘泥未办湖山脚，更要长斋古佛前。
答吴知府仲登见招三绝·其三
作者：释宝昙
朝代：宋

未暇云山圣处行，兹游已复慰平生。故林猿狖吾知识，木落霜枯也不争。
答吴知府仲登见招三绝·其三
作者：释宝昙
朝代：宋

未暇云山圣处行，兹游已復慰平生。
故林猿狖吾知识，木落霜枯也不争。
答吴知府仲登见招三绝·其二
作者：释宝昙
朝代：宋

渡水穿云已借书，蝇头一日五千余。
东家居士应怜我，白首那堪又徙居。
答吴知府仲登见招三绝·其二
作者：释宝昙
朝代：宋

渡水穿云已借书，蝇头一日五千馀。东家居士应怜我，白首那堪又徙居。
答张以道
作者：释宝昙
朝代：宋

阿兄书到梁，尽岁室悬磬。公无苦诗穷，我固待天定。扶持共竹语，寂寞扫花径。须公说江湖，小雨狎鸥瞑。莳橘数百本，卜居东南岗。足书又足食，千里鱼相忘。功名丈夫事，步武青云乡。绿发早归来，钓丝理沧浪。
答张以道·其一
作者：释宝昙
朝代：宋
体裁：古风

阿兄书到梁，尽岁室悬磬。公无苦诗穷，我固待天定。扶持共竹语，寂寞扫花径。须公说江湖，小雨狎鸥瞑。
答张以道·其二
作者：释宝昙
朝代：宋

莳橘数百本，卜居东南岗。足书又足食，千里鱼相忘。功名丈夫事，步武青云乡。绿发早归来，钓丝理沧浪。
答张以道·其二
作者：释宝昙
朝代：宋

莳橘数百本，卜居东南岗。
足书又足食，千里鱼相忘。
功名丈夫事，步武青云乡。
绿髮早归来，钓丝理沧浪。
简史子由主簿
作者：释宝昙
朝代：宋
体裁：七言律诗

君归意定气逾平，莫学秋虫泣露声。少日斲凋须妙指，莫年深稳见真情。为邻古井无波日，试挈铜瓶待月明。独抱斯文慰幽寂，莫辞万象与逢迎。
简史子由主簿
作者：释宝昙
朝代：宋
体裁：七言律诗

晓行云海意苍茫，画入王维鸿雁行。烟树屏山分远近，风帆沙鸟认微芒。笔端应有鲛人泪，句法仍搜墨客肠。日暮归来欣有得，眼空当不数潇湘。
简秋官
作者：释宝昙
朝代：宋

寂寞江郊只病身，故书时得想轮囷。
无钱未暇招陶令，有意何妨学孔宾。
龙业披衣犹向佛，虎凶着帽更何人。
也知造物怜吾老，木槁灰寒得再春。
简秋官
作者：释宝昙
朝代：宋

寂寞江郊只病身，故书时得想轮囷。无钱未暇招陶令，有意何妨学孔宾。龙业披衣犹向佛，虎凶著帽更何人。也知造物怜吾老，木槁灰寒得再春。
紫芝图
作者：释宝昙
朝代：宋
体裁：七言律诗

坐诵行歌忆紫芝，江南有愧断肠词。后于王母三千岁，始见商山十二枝。日上宝光应倒射，柱间甘露足华滋。吾乡岁晚滩声小，忠孝波澜断在斯。
舣舟南渡有怀
作者：释宝昙
朝代：宋
体裁：七言绝句

待得潮生已夕阳，药炉无火正凄凉。傍人笑指黄金骨，夜半应须解放光。
花瓶
作者：释宝昙
朝代：宋
体裁：七言绝句

辘轳声中井花满，亦有口腹如许清。百花丛中度朝夕，一点不关流俗情。
花笑
作者：释宝昙
朝代：宋

爱花无处奈花羞，着箇东风好诨休。
不是笑花花自笑，一春几日得迟留。
花笑
作者：释宝昙
朝代：宋

爱花无处奈花羞，著个东风好诨休。不是笑花花自笑，一春几日得迟留。
苦雨
作者：释宝昙
朝代：宋
体裁：五言律诗

急雨涔涔日，春泥盎盎中。屐声喧午枕，人语泣西风。斗米衾裯尽，邻翁杼轴空。无因诉真宰，吾道竟须东。
茶香
作者：释宝昙
朝代：宋

绕瓯翻雪不须疑，到齿余香亦解肥。
鼻观舌根留不得，夜深还与梦魂飞。
茶香
作者：释宝昙
朝代：宋

绕瓯翻雪不须疑，到齿馀香亦解肥。鼻观舌根留不得，夜深还与梦魂飞。
荷气
作者：释宝昙
朝代：宋

一池芳日上帘鈎，荷气蒸人醉不收。
藕欲作舟花作屋，更和风露管清秋。
荷气
作者：释宝昙
朝代：宋

一池芳日上帘钩，荷气蒸人醉不收。藕欲作舟花作屋，更和风露管清秋。
落帽
作者：释宝昙
朝代：宋

老去尘沙两鬓蓬，祇余破帽裹西风。
何人共醉黄花底，惊起翻鸦趁断鸿。
落帽
作者：释宝昙
朝代：宋

老去尘沙两鬓蓬，祇馀破帽裹西风。何人共醉黄花底，惊起翻鸦趁断鸿。
落花
作者：释宝昙
朝代：宋

阆苑春归去，愁人有落红。锦茵铺地密，蝶梦绕枝空。素艳随流水，馀香散晓风。日斜深院静，不见卖花翁。
落花
作者：释宝昙
朝代：宋

阆苑春归去，愁人有落红。
锦茵铺地密，蝶梦绕枝空。
素艷随流水，余香散晓风。
日斜深院静，不见卖花翁。
蜜蜂
作者：释宝昙
朝代：宋

两股花多上粉须，趁衙去计未全疏。蜜脾一点香先透，万斛醍醐总不如。
蜜蜂
作者：释宝昙
朝代：宋

两股花多上粉鬚，趁衙去计未全疏。
蜜脾一点香先透，万斛醍醐总不如。
见牵牛花有感
作者：释宝昙
朝代：宋

篱落牵牛又着花，摘花心在鬓先华。
故园红染姜丝在，安得缄封寄客槎。
见牵牛花有感
作者：释宝昙
朝代：宋

篱落牵牛又著花，摘花心在鬓先华。故园红染姜丝在，安得缄封寄客槎。
观潮行
作者：释宝昙
朝代：宋

八月十八钱塘时，潮头搅海雷怒飞。更遭风日薄于纸，海山数点青依依。烂银斜侵云鬓脚，生绡直下鲛人机。玉龙宛转一千丈，卧噀残雪吹人衣。天关击鼓地轴折，想见水府惊颠隮。红幡绿盖弄潮者，出没散乱同凫鹥。操舟之子誇第一，倏忽东涌还沉西。万人揶揄等儿戏，我说性命如汤鸡。似闻潮生到彭蠡，伹辊暗浪中黄泥。不知珠宫贝阙何世乃居此，亦有霓旌素节日夜朝京师。又疑春秋战罢两蜗角，冻血不洗锋差差。至今官渡卖牌者，莫雨不管吴侬悲。
观潮行
作者：释宝昙
朝代：宋

八月十八钱塘时，潮头搅海雷怒飞。
更遭风日薄于纸，海山数点青依依。
烂银斜侵云鬓脚，生绡直下鲛人机。
玉龙宛转一千丈，卧噀残雪吹人衣。
天关击鼓地轴折，想见水府惊颠隮。
红幡绿盖弄潮者，出没散乱同鳬鹥。
操舟之子夸第一，倏忽东涌还沉西。
万人揶揄等儿戏，我说性命如汤鸡。
似闻潮生到彭蠡，伹辊暗浪中黄泥。
不知珠宫贝阙何世乃居此，亦有霓旌素节日夜朝京师。
又疑春秋战罢两蜗角，冻血不洗锋差差。
至今官渡卖牌者，莫雨不管吴侬悲。
访孤山林和靖梅坞陈迹
作者：释宝昙
朝代：宋

西湖湖水清可？，孤山山人瘦有馀。梅花五更清夜梦，周易一卷前身书。经年竹户与僧语，僧房绕湖三百区。客来放鹤未忍去，更为脩竹聊须臾。衡山道士古须发，苦语不似公肤腴。芙蓉为裳月为佩，荷芰结屋游龙车。朝驰八纮莫四极，上挈太古中唐虞。子房自是赤松后，渊明初无彭泽趋。平生自谓公不死，意不一见成空虚。买舟今夕定不寐，直恐长啸来清都。
访孤山林和靖梅坞陈迹
作者：释宝昙
朝代：宋
体裁：古风

西湖湖水清可�，孤山山人瘦有馀。梅花五更清夜梦，周易一卷前身书。经年竹户与僧语，僧房绕湖三百区。客来放鹤未忍去，更为脩竹聊须臾。衡山道士古须发，苦语不似公肤腴。芙蓉为裳月为佩，荷芰结屋游龙车。朝驰八纮莫四极，上挈太古中唐虞。子房自是赤松后，渊明初无彭泽趋。平生自谓公不死，意不一见成空虚。买舟今夕定不寐，直恐长啸来清都。
访孤山林和靖梅坞陈迹
作者：释宝昙
朝代：宋

西湖湖水清可𣂏，孤山山人瘦有余。
梅花五更清夜梦，周易一卷前身书。
经年竹户与僧语，僧房绕湖三百区。
客来放鹤未忍去，更为修竹聊须臾。
衡山道士古鬚髮，苦语不似公肤腴。
芙蓉为裳月为佩，荷芰结屋游龙车。
朝驰八纮莫四极，上挈太古中唐虞。
子房自是赤松后，渊明初无彭泽趋。
平生自谓公不死，意不一见成空虚。
买舟今夕定不寐，直恐长啸来清都。
诗挽史魏公
作者：释宝昙
朝代：宋

抱负元惊世，飞腾正及辰。眼空天下士，坐稳日边身。器业真王佐，词章动帝宸。锦衣双白发，母子即天人。在昔功名会，凌烟有老臣。几人扶日月，一角见麒麟。共泣中原泪，宁为去国宾。西风几黄壤，松柏独轮囷。一语回天力，终年困五丁。时方相司马，吾不愧玄龄。递奏逾金石，斯文粲日星。幡然霖雨手，犹带御炉馨。十载江湖上，三从北阙归。宫花攲帽侧，玉带重腰围。属客黄金尽，凌空宝墨飞。夜堂灯火冷，犹下读书帏。为帝先驱日，非我旧学谁。玉京真可乐，夜壑不胜悲。墓木行人拜，庭兰造物知。临风三恸哭，天亦为低垂。
诗挽史魏公·其一
作者：释宝昙
朝代：宋

抱负元惊世，飞腾正及辰。眼空天下士，坐稳日边身。器业真王佐，词章动帝宸。锦衣双白发，母子即天人。
诗挽史魏公·其一
作者：释宝昙
朝代：宋

抱负元惊世，飞腾正及辰。
眼空天下士，坐稳日边身。
器业真王佐，词章动帝宸。
锦衣双白髮，母子即天人。
诗挽史魏公·其三
作者：释宝昙
朝代：宋
体裁：五言律诗

一语回天力，终年困五丁。时方相司马，吾不愧玄龄。递奏逾金石，斯文粲日星。幡然霖雨手，犹带御炉馨。
诗挽史魏公·其二
作者：释宝昙
朝代：宋
体裁：五言律诗

在昔功名会，凌烟有老臣。几人扶日月，一角见麒麟。共泣中原泪，宁为去国宾。西风几黄壤，松柏独轮囷。
诗挽史魏公·其五
作者：释宝昙
朝代：宋
体裁：五言律诗

为帝先驱日，非我旧学谁。玉京真可乐，夜壑不胜悲。墓木行人拜，庭兰造物知。临风三恸哭，天亦为低垂。
诗挽史魏公·其四
作者：释宝昙
朝代：宋

十载江湖上，三从北阙归。宫花攲帽侧，玉带重腰围。属客黄金尽，凌空宝墨飞。夜堂灯火冷，犹下读书帏。
诗挽史魏公·其四
作者：释宝昙
朝代：宋

十载江湖上，三从北阙归。
宫花欹帽侧，玉带重腰围。
属客黄金尽，凌空宝墨飞。
夜堂灯火冷，犹下读书帏。
诗挽曾舍人张氏二首
作者：释宝昙
朝代：宋

一代称贤母，斯文属故家。大闺欣有相，吾质静无华。久已如深定，真堪驾宝车。馀生固无憾，哀动及邻娃。我岂长贫者，终当以俭名。诸郎方佩玉，夫子亦专城。盛德容追想，吾家失老成。东风在蒿里，凝睇不胜情。
诗挽曾舍人张氏二首·其一
作者：释宝昙
朝代：宋

一代称贤母，斯文属故家。
大闺欣有相，吾质静无华。
久已如深定，真堪驾宝车。
余生固无憾，哀动及邻娃。
诗挽曾舍人张氏二首·其一
作者：释宝昙
朝代：宋

一代称贤母，斯文属故家。大闺欣有相，吾质静无华。久已如深定，真堪驾宝车。馀生固无憾，哀动及邻娃。
诗挽曾舍人张氏二首·其二
作者：释宝昙
朝代：宋
体裁：五言律诗

我岂长贫者，终当以俭名。诸郎方佩玉，夫子亦专城。盛德容追想，吾家失老成。东风在蒿里，凝睇不胜情。
诗挽陈提刑
作者：释宝昙
朝代：宋

清苦诸生节，廉平御史知。一饥曾忍可，千里舍公谁。落落天人际，拳拳骨鲠词。秋风又凋物，空有老成悲。少日牛力在，中年玉节新。平生无惮吏，老去只忧民。西溯身犹健，东归迹已陈。丹丘方在梦，乔木想轮囷。
诗挽陈提刑·其一
作者：释宝昙
朝代：宋
体裁：五言律诗

清苦诸生节，廉平御史知。一饥曾忍可，千里舍公谁。落落天人际，拳拳骨鲠词。秋风又凋物，空有老成悲。
诗挽陈提刑·其二
作者：释宝昙
朝代：宋

少日牛力在，中年玉节新。
平生无惮吏，老去只忧民。
西泝身犹健，东归迹已陈。
丹丘方在梦，乔木想轮囷。
诗挽陈提刑·其二
作者：释宝昙
朝代：宋

少日牛力在，中年玉节新。平生无惮吏，老去只忧民。西溯身犹健，东归迹已陈。丹丘方在梦，乔木想轮囷。
谢殿撰挽词二首
作者：释宝昙
朝代：宋

政自渊源出，声连海岳清。固应身列宿，何意晚专城。一代称遗直，诸公畏老成。棠阴几人泪，端复为谁倾。盛德真无愧，吾生亦有涯。千金故人寿，两部习池蛙。磊落思前辈，交游念故家。新阡在何许，目断莫云遮。
谢殿撰挽词二首·其一
作者：释宝昙
朝代：宋

政自渊源出，声连海岳清。固应身列宿，何意晚专城。一代称遗直，诸公畏老成。棠阴几人泪，端复为谁倾。
谢殿撰挽词二首·其一
作者：释宝昙
朝代：宋

政自渊源出，声连海岳清。
固应身列宿，何意晚专城。
一代称遗直，诸公畏老成。
棠阴几人泪，端復为谁倾。
谢殿撰挽词二首·其二
作者：释宝昙
朝代：宋
体裁：五言律诗

盛德真无愧，吾生亦有涯。千金故人寿，两部习池蛙。磊落思前辈，交游念故家。新阡在何许，目断莫云遮。
谢陈思远画山水
作者：释宝昙
朝代：宋
体裁：古风

莫年爱山心，已作铁样顽。晨光与意会，起行适沧湾。峡深石固削，水落树自闲。腕中百斛力，屋底声潺潺。
贺李大着
作者：释宝昙
朝代：宋

眉山县前江可怜，昔人饮此俱成仙。
只今独数苏与李，岂伊亲濯玻璃川。
功名事业天所靳，况復真宰持其权。
先公用舍诚有道，不愁轲后真无传。
道山人物今第一，蒹葭玉树犹依然。
东南弱水三万里，亦有跨鹤来翩跹。
至人活国岂无术，丹砂乌喙堪同年。
众工可笑不解事，颠倒规矩求方圆。
向来贲育尝贾勇，彼岂有力能回天。
公今已不负世学，盍先鸥鹭高腾鶱。
窗间借取董狐笔，父子相继书凌烟。
贺李大著
作者：释宝昙
朝代：宋

眉山县前江可怜，昔人饮此俱成仙。只今独数苏与李，岂伊亲濯玻璃川。功名事业天所靳，况复真宰持其权。先公用舍诚有道，不愁轲后真无传。道山人物今第一，蒹葭玉树犹依然。东南弱水三万里，亦有跨鹤来翩跹。至人活国岂无术，丹砂乌喙堪同年。众工可笑不解事，颠倒规矩求方圆。向来贲育尝贾勇，彼岂有力能回天。公今已不负世学，盍先鸥鹭高腾鶱。窗间借取董狐笔，父子相继书凌烟。
赋杨知县道夫四知堂
作者：释宝昙
朝代：宋

万家即吾庐，一室诚吾身。
窗明古肺腑，壁立真天人。
心语驷奔轶，风行牛斗嗔。
吾今亦忘我，何者为一尘。
起看屋角悬，聊当座右箴。
我初衣坏絮，疾驱荆棘林。
鍼孔与线蹊，老眼亲补纫。
而今着襦袴，左书而右琴。
吾儿亦温饱，鞭棰亡呻吟。
唯余故时习，诗病山水淫。
会当更祓除，两楠共森森。
赋杨知县道夫四知堂
作者：释宝昙
朝代：宋

万家即吾庐，一室诚吾身。窗明古肺腑，壁立真天人。心语驷奔轶，风行牛斗嗔。吾今亦忘我，何者为一尘。起看屋角悬，聊当座右箴。我初衣坏絮，疾驱荆棘林。针孔与线蹊，老眼亲补纫。而今著襦裤，左书而右琴。吾儿亦温饱，鞭箠亡呻吟。唯馀故时习，诗病山水淫。会当更祓除，两楠共森森。
赠李盘庵文授
作者：释宝昙
朝代：宋

莫年东观有全书，天畀斯文合定居。
镜裏一茎无白髮，门前十里有黄淤。
文章入手无余藴，人物于今固自如。
安得把茅邻近住，打门时復问潜虚。
赠李磐庵文授
作者：释宝昙
朝代：宋

莫年东观有全书，天畀斯文合定居。镜里一茎无白发，门前十里有黄淤。文章入手无馀蕴，人物于今固自如。安得把茅邻近住，打门时复问潜虚。
辞世颂
作者：释宝昙
朝代：宋
体裁：偈颂

平生洒洒落落，末后哆哆啝啝。殷勤觅一把火，莫教辜负澄波。
过曹娥江
作者：释宝昙
朝代：宋
体裁：七言律诗

钱塘雪浪与天平，小入曹娥亦有声。沧海一时忠孝泪，夕阳无尽古今情。春秋祭血神如在，一夜行舟挽到明。不是西风白云客，祠乌争解赋将迎。
送于制干二首
作者：释宝昙
朝代：宋

十年闲读古人书，不为山川货可居。便有风声生屐齿，王侯同在一丘墟。一笑无烦论古今，就中首肯即吾真。君今正与司南合，直指何曾更问人。
送于制干二首·其一
作者：释宝昙
朝代：宋
体裁：七言绝句

十年闲读古人书，不为山川货可居。便有风声生屐齿，王侯同在一丘墟。
送于制干二首·其二
作者：释宝昙
朝代：宋
体裁：七言绝句

一笑无烦论古今，就中首肯即吾真。君今正与司南合，直指何曾更问人。
送伯才伯仲之官
作者：释宝昙
朝代：宋

浣花溪头春可怜，两凫一凫飞上天。晓窗清净易一卷，兄弟过午无炊烟。大凫白首古人上，小凫绿鬓东风前。简书不畏畏泥滓，黄金污人须弃捐。故山民病公所见，门前万里东吴船。曩时雷电泣真宰，后世儿女成嫣然。人生固有浪自许，毛发便窥肝胆全。主家无地置弦索，妾身已为他人妍。相携感慨一堕泪，唯我与汝非同年。出门大笑亦不恶，此意嘿寄飞鸿边。
送伯才伯仲之官
作者：释宝昙
朝代：宋

浣花溪头春可怜，两鳬一鳬飞上天。
晓窗清浄易一卷，兄弟过午无炊烟。
大鳬白首古人上，小鳬绿鬓东风前。
简书不畏畏泥滓，黄金污人须弃捐。
故山民病公所见，门前万里东吴船。
曩时雷电泣真宰，后世儿女成嫣然。
人生固有浪自许，毛髮便窥肝胆全。
主家无地置弦索，妾身已为他人妍。
相携感慨一堕泪，唯我与汝非同年。
出门大笑亦不恶，此意嘿寄飞鸿边。
送傅道士兼呈吴明可给事
作者：释宝昙
朝代：宋

往时大斗供一沃，既醉而颠颠可卜。
得钱乞人如弃泥，风雨丛祠夜深宿。
省中诸公六七辈，贵人只许丞相独。
入门穿靴一脚泥，亟今便要道士服。
虎皮冠儿象牙简，感恩扣齿三十六。
今年来自铁柱宫，道许旌阳犹万福。
连灯并床一月语，拊枕歌吟听不足。
有时得酒不肯醉，醉裏亲言道机熟。
南昌史君有仙骨，我欲凭风一熏沐。
崇真坊中归去来，卧听玉龙吟一曲。
送傅道士兼呈吴明可给事
作者：释宝昙
朝代：宋

往时大斗供一沃，既醉而颠颠可卜。得钱乞人如弃泥，风雨丛祠夜深宿。省中诸公六七辈，贵人只许丞相独。入门穿靴一脚泥，亟今便要道士服。虎皮冠儿象牙简，感恩扣齿三十六。今年来自铁柱宫，道许旌阳犹万福。连灯并床一月语，拊枕歌吟听不足。有时得酒不肯醉，醉里亲言道机熟。南昌史君有仙骨，我欲凭风一薰沐。崇真坊中归去来，卧听玉龙吟一曲。
送判院杨道夫
作者：释宝昙
朝代：宋

君诗如周郎，年少新将兵。阿瞒不及语，夜半火到明。金屋小乔在，国色倾人城。不见今十年，诗已如此成。愈谈听愈好，俗间未能评。石渠苦无诗，日者上意倾。西南老臣去，不复闻姓名。公今赋渝州，将与山月鸣。亦须慰华发，过家濯尘缨。我有一纸书，山林为子情。黄金作人累，珍重烦寄声。
送判院杨道夫
作者：释宝昙
朝代：宋

君诗如周郎，年少新将兵。
阿瞒不及语，夜半火到明。
金屋小乔在，国色倾人城。
不见今十年，诗已如此成。
愈谈听愈好，俗间未能评。
石渠苦无诗，日者上意倾。
西南老臣去，不復闻姓名。
公今赋渝州，将与山月鸣。
亦须慰华髮，过家濯尘缨。
我有一纸书，山林为子情。
黄金作人累，珍重烦寄声。
送友人
作者：释宝昙
朝代：宋
体裁：五言律诗

雨意晚方足，秋来先送君。横拖七尺杖，划破一山云。白纸凭谁寄，青灯此夜分。空遗岩底石，萝月漫纷纷。
送史同叔赴宫教
作者：释宝昙
朝代：宋
体裁：七言律诗

便催绛帐入王扉，肯落先公第二机。一鹗未尝凭荐口，诸生今始识抠衣。宽如北海何妨醉，清似西湖不解肥。但得家声振金玉，万钉何必问腰围。
送史同叔通判过霅川
作者：释宝昙
朝代：宋
体裁：七言律诗

莫嫌画鹢北风瞋，苕霅溪声解唤人。一日便拚千日醉，十分留得九分春。匣琴书卷先行李，虹星车旆委后尘。屈指归来须及早，满城桃李正芳新。
送吕泽父
作者：释宝昙
朝代：宋

姓名元自彻东都，旧日河南肯便疏。利害总关天下事，聪明不惑枕中书。花迎马首浑无赖，山似人情却有馀。我亦西湖未归客，重来应得问何如。
送吕泽父
作者：释宝昙
朝代：宋

姓名元自彻东都，旧日河南肯便疏。
利害总关天下事，聪明不惑枕中书。
花迎马首浑无頼，山似人情却有余。
我亦西湖未归客，重来应得问何如。
送孙季和知县赴常熟
作者：释宝昙
朝代：宋
体裁：古风

援琴不怕春风颠，已许桃李同嫣然。今人政自无此手，昔也子贱今琴川。争名固浅丈夫事，公益走避如云烟。共惟圣学本心授，不敬莫大中无传。吾行敢后天下士，百年人物犹拳拳。风流往往入诗笥，经济一一归民编。板舆扶上醉乡日，竹溪便唤姑苏船。谁云弱水不可到，政成我是蓬莱仙。
送庐山茶与陈大监
作者：释宝昙
朝代：宋
体裁：古风

庐山瘦入骨，草木无华滋。啼鸟消息真，春风仅如斯。山翁少润色，玉雪空自奇。舌端有小苦，谏味颇似之。密云天人际，一金无半规。譬如脍麟凤，虽贵不伐饥。午窗万松声，清寒初上眉。口香唾茧纸，真是活国医。为我只饮此，勿饮甘如饴。
送张汉卿左藏
作者：释宝昙
朝代：宋

溪间曾语离，夜雨忽悲壮。俄顷山月明，照我蓬背上。攲枕念此行，变化或万状。江湖大圆镜，有此白鸟样。公言早崛奇，平处谢堤障。划严如行师，百万未可傍。畴昔粲可间，发此无尽藏。我饥寒欲死，甘露扶缯纩。目视飞鸿卑，未易蒙此贶。西风束书至，辟户问亡恙。吾事公所知，它人杂嘲谤。
送张汉卿左藏
作者：释宝昙
朝代：宋

溪间曾语离，夜雨忽悲壮。
俄顷山月明，照我蓬背上。
欹枕念此行，变化或万状。
江湖大圆镜，有此白鸟样。
公言早崛奇，平处谢堤障。
划严如行师，百万未可傍。
畴昔粲可间，发此无尽藏。
我饥寒欲死，甘露扶缯纩。
目视飞鸿卑，未易蒙此贶。
西风束书至，闢户问亡恙。
吾事公所知，它人杂嘲谤。
送李宰免监镇之官浙西
作者：释宝昙
朝代：宋
体裁：七言律诗

我自归帆急鼓催，君先一骑抗尘回。谁知北海樽罍底，亲见东轩长老来。执手试听枫叶下，打门终待藕花开。孤灯一曲无公事，万卷吾伊亦壮哉。
送李提干兼简李知几太博
作者：释宝昙
朝代：宋

伯仲天下士，惯识山中饥。几年食君粟，一饭书百匙。谓此真饱否，此饱谁安之。伯氏昔在京，饭瘦崖书肥。至今方舟上，儿啼妇褰衣。仲氏亦远来，裹粮复能几。卖金买书册，仆夫辍晨炊。安能问饥饱，自信了不疑。岁晚盍行道，西风颇劝归。大贤事业定，试学摩腰围。
送李提干兼简李知几太博
作者：释宝昙
朝代：宋

伯仲天下士，惯识山中饥。
几年食君粟，一饭书百匙。
谓此真饱否，此饱谁安之。
伯氏昔在京，饭瘦崖书肥。
至今方舟上，儿啼妇褰衣。
仲氏亦远来，裹粮復能几。
卖金买书册，仆夫辍晨炊。
安能问饥饱，自信了不疑。
岁晚盍行道，西风颇劝归。
大贤事业定，试学摩腰围。
送杨梅
作者：释宝昙
朝代：宋
体裁：古风

午树碧云合，星虚紫微垣。赤肌风露香，绕齿冰雪温。六月瘴雾湿，荔枝照黄昏。江乡有此族，亦堕梅雨村。白日走岩谷，红尘倾市门。相如有酒渴，取蜜倾银盆。一赏风味足，无使妨盘飧。
送松上人西归兼呈去佞隐君子及其家贤子侄致驰仰之意去佞方舟之子松其侄
作者：释宝昙
朝代：宋

白云二十七，倒跨杨岐驴。相当子岁年，力挽千乘车。佛法全盛日，南方即吾庐。后来凿空辈，一一人为徒。诚负子远游，芒鞋费无馀。百饥仅一饱，抱病几亡躯。是病何所起，为药当何须。不如速归休，问津于故吾。方舟有家学，放光照西都。寄声为多谢，勿谓今无书。峨嵋旧时月，夜夜来东吴。
送松上人西归兼呈去佞隠君子及其家贤子侄致驰仰之意去佞方舟之子松其侄
作者：释宝昙
朝代：宋

白云二十七，倒跨杨岐馿。
相当子岁年，力輓千乘车。
佛法全盛日，南方即吾庐。
后来凿空辈，一一人为徒。
诚负子远游，芒鞋费无余。
百饥仅一饱，抱病几亡躯。
是病何所起，为药当何须。
不如速归休，问津于故吾。
方舟有家学，放光照西都。
寄声为多谢，勿谓今无书。
峨嵋旧时月，夜夜来东吴。
送林泽之至五夫
作者：释宝昙
朝代：宋
体裁：七言律诗

不学相如故倦游，身唯晏子一狐裘。眼明自可空群象，笔健何妨力万牛。许我春风还帝所，多君雪浪转船头。爱山堂下平生梦，试问梅花可忍不。
送楼尚书
作者：释宝昙
朝代：宋

九关何为视荒荒，鹓鹭不汝为津梁。
刚风一上九万里，我岂无因来帝旁。
君看玉皇香案上，臣有抹月批云章。
春秋自与易表裏，九师三传俱亡羊。
人言夫子身九尺，我谓椽笔聊相当。
斯文岂不妙一世，如御琴瑟思更张。
大夫人今八十六，百拜上赐千秋觞。
朱旛皂盖映华髮，鼓舞万籁为笙簧。
如闻民病思药石，可忍岁饥无稻粱。
行行不待勤报政，会有诏书来未央。
送楼尚书
作者：释宝昙
朝代：宋

九关何为视荒荒，鹓鹭不汝为津梁。刚风一上九万里，我岂无因来帝旁。君看玉皇香案上，臣有抹月批云章。春秋自与易表里，九师三传俱亡羊。人言夫子身九尺，我谓椽笔聊相当。斯文岂不妙一世，如御琴瑟思更张。大夫人今八十六，百拜上赐千秋觞。朱幡皂盖映华发，鼓舞万籁为笙簧。如闻民病思药石，可忍岁饥无稻粱。行行不待勤报政，会有诏书来未央。
送汪仲嘉尚书帅隆兴兼简王公明枢密
作者：释宝昙
朝代：宋

又冬一月方岁除，适当公归开府初。
汝离前驱土牛后，我天子律公吹嘘。
臂端橐籥元自如，与民岁年无负租。
民痴望公不愿余，愿公夕马先朝车。
高牙大纛如浴鳬，出没千里来哺雏。
西山莫雨知有无，使君两眼吞江湖。
庐山老子霜髯鬚，如世界阔造物炉。
两翁故人肯情疏，诚知握粟不可呼，待作二凤鸣韶图。
送汪仲嘉尚书帅隆兴兼简王公明枢密
作者：释宝昙
朝代：宋

又冬一月方岁除，适当公归开府初。汝离前驱土牛后，我天子律公吹嘘。臂端橐籥元自如，与民岁年无负租。民痴望公不愿馀，愿公夕马先朝车。高牙大纛如浴凫，出没千里来哺雏。西山莫雨知有无，使君两眼吞江湖。庐山老子霜髯须，如世界阔造物炉。两翁故人肯情疏，诚知握粟不可呼，待作二凤鸣韶图。
送潘恭叔提干往潭州省侍
作者：释宝昙
朝代：宋

父子湖海心，岁月易波荡。
长沙固艰难，不在九天上。
风尘护衣篝，花柳谢屏障。
车行无多乘，雷动有余壮。
阆风吾故游，弱水恨新涨。
诗书饱丘壑，翁事来献状。
入门视颜閒，一笑挟缯纩。
官池鳬雁深，洗盏发家酿。
人生果何乐，此乐天所贶。
故山在何许，梦寐或东嚮。
公如问云何，报我今跌踢。
送潘恭叔提干往潭州省侍
作者：释宝昙
朝代：宋

父子湖海心，岁月易波荡。长沙固艰难，不在九天上。风尘护衣篝，花柳谢屏障。车行无多乘，雷动有馀壮。阆风吾故游，弱水恨新涨。诗书饱丘壑，翁事来献状。入门视颜閒，一笑挟缯纩。官池凫雁深，洗盏发家酿。人生果何乐，此乐天所贶。故山在何许，梦寐或东向。公如问云何，报我今跌踼。
送潘文叔兼简李文授
作者：释宝昙
朝代：宋
体裁：七言律诗

趁得官闲且载书，隔墙时唤子云居。公如碧树有秋意，渠亦清流临浊淤。盖代勋庸诚有种，凿空道德竟何如。寄声楚观沧茫外，璧月依然在太虚。
送灯老住翠山
作者：释宝昙
朝代：宋

我家凌云君蒋城，古佛小大犹弟兄。我痴如佛君甚武，一日放光来四明。人皆谓君佛出世，趺坐说法如雷霆。翠山自古龙象窟，春风十里开林坰。钟声况近王谢宅，一见为君须眼青。全提佛祖末后句，无败吾事由叮咛。扶摇直上九万里，顷刻变化抟青冥。
送灯老住翠山
作者：释宝昙
朝代：宋

我家凌云君蒋城，古佛小大犹弟兄。
我痴如佛君甚武，一日放光来四明。
人皆谓君佛出世，趺坐说法如雷霆。
翠山自古龙象窟，春风十里开林垧。
钟声况近王谢宅，一见为君须眼青。
全提佛祖末后句，无败吾事由叮咛。
扶摇直上九万里，顷刻变化抟青冥。
送王性之子仲言倅公赴泰州
作者：释宝昙
朝代：宋

山阴故侯家，受射几世世。袖有换鹅经，父子固多艺。日高卧东床，吾祖得佳婿。春风镜湖波，一夜雨新霁。得句见眉睫，郁郁正相似。先秦多古书，岁晚足奇字。尽载米家船，长虹贯都市。平章要风月，幡然适千里。论士当及时，盐车有騄駬。善护千金躯，斯民望桃李。
送王性之子仲言倅公赴泰州
作者：释宝昙
朝代：宋

山阴故侯家，受射几世世。
袖有换鹅经，父子固多艺。
日高卧东床，吾祖得佳婿。
春风镜湖波，一夜雨新霁。
得句见眉睫，鬰鬰正相似。
先秦多古书，岁晚足奇字。
尽载米家船，长虹贯都市。
平章要风月，幡然适千里。
论士当及时，盐车有騄駬。
善护千金躯，斯民望桃李。
送袁和叔
作者：释宝昙
朝代：宋
体裁：七言律诗

孔孟堂深不可摩，却从伊洛晚经过。马骄不受黄金勒，鲸掣还连碧海波。三釜禄亲吾未老，一船贯日去如何。江空木静年华晚，应是斯文合网罗。
送费恭父
作者：释宝昙
朝代：宋

担头蜀货无锱铢，两笼只载先君书。但知不败乃翁事，报与不报君何须。渥洼一日新生驹，黄金羁勒安用渠。西风千里饱刍秣，养此汗血倾京都。我营北山瓜芋区，君来饮水同饭蔬。明朝笑出白云去，我恐尘土粘君须。就中行李愁僮奴，一束诗稿牛腰粗。是诚痴绝天下无，此子费子西归图。
送费恭父
作者：释宝昙
朝代：宋

担头蜀货无锱铢，两笼只载先君书。
但知不败乃翁事，报与不报君何须。
渥洼一日新生驹，黄金羁勒安用渠。
西风千里饱刍秣，养此汗血倾京都。
我营北山瓜芋区，君来饮水同饭蔬。
明朝笑出白云去，我恐尘土粘君鬚。
就中行李愁僮奴，一束诗稿牛腰粗。
是诚痴绝天下无，此子费子西归图。
送隐上人还玉峰二首
作者：释宝昙
朝代：宋

故山为我小迟留，枫落吴江冷不收。归去不知身是梦，青灯相对说它州。西风已挂沐猴冠，人语溪声亦少宽。家有如山牛粪火，为君煨栗劝加餐。
送隠上人还玉峰二首·其一
作者：释宝昙
朝代：宋
体裁：七言绝句

故山为我小迟留，枫落吴江冷不收。归去不知身是梦，青灯相对说它州。
送隠上人还玉峰二首·其二
作者：释宝昙
朝代：宋
体裁：七言绝句

西风已挂沐猴冠，人语溪声亦少宽。家有如山牛粪火，为君煨栗劝加餐。
送黄给事帅湖南
作者：释宝昙
朝代：宋
体裁：古风

西山束观閒，事岂止载笔。为郎几黄昏，竟亦坐无术。平生沥肝胆，辛苦忘蔗汁。一饮不下咽，再思令人瘠。向来活国手，试寸功倍尺。洞庭豺虎群，使者风退鹢。此行天近远，宣室夜虚寂。我亦如孤云，它山或相觅。
郊外即事
作者：释宝昙
朝代：宋
体裁：七言绝句

春水人家绿绕门，晚风榆柳自村村。一声牛背乌盐角，铁作行人也断魂。
钱德远判县与母同生日
作者：释宝昙
朝代：宋

西风一奏近闻韶，丹凤将雏下九霄。忽忆山川缠锦绣，又传歌吹杂刍荛。扶携共醉瑶池日，鼓舞同升玉帝朝。一等壶中人不老，下方鹏鴳亦逍遥。綵衣何似舞衣轻，鸾镜还如水镜明。百里弦歌归有道，一轩风月不胜情。口香知吮莲华墨，山近闻拖蜡屐声。百拜一樽须竟醉，看飞凫舄上蓬瀛。
钱德远判县与母同生日·其一
作者：释宝昙
朝代：宋

西风一奏近闻韶，丹凤将雏下九霄。忽忆山川缠锦绣，又传歌吹杂刍荛。扶携共醉瑶池日，鼓舞同升玉帝朝。一等壶中人不老，下方鹏鴳亦逍遥。
钱德远判县与母同生日·其一
作者：释宝昙
朝代：宋

西风一奏近闻韶，丹凤将雏下九霄。
忽忆山川缠锦绣，又传歌吹杂蒭荛。
扶携共醉瑶池日，鼓舞同升玉帝朝。
一等壶中人不老，下方鹏鷃亦逍遥。
钱德远判县与母同生日·其二
作者：释宝昙
朝代：宋

綵衣何似舞衣轻，鸾镜还如水镜明。百里弦歌归有道，一轩风月不胜情。口香知吮莲华墨，山近闻拖蜡屐声。百拜一樽须竟醉，看飞凫舄上蓬瀛。
钱德远判县与母同生日·其二
作者：释宝昙
朝代：宋

綵衣何似舞衣轻，鸾镜还如水镜明。
百里弦歌归有道，一轩风月不胜情。
口香知吮莲华墨，山近闻拖蜡屐声。
百拜一樽须竟醉，看飞鳬舄上蓬瀛。
隶字
作者：释宝昙
朝代：宋
体裁：五言律诗

快剑翻秦后，崩云称隶豪。山崖留燕尾，冢刻数牛毛。铁入中郎腕，书非择木曹。万金周鼎价，一字敢论高。
雪
作者：释宝昙
朝代：宋

日却山川冻出云，疏疏先自竹边闻。玉龙不动身千亿，薝匐无香瘦十分。彷佛夜堂馀火力，凄凉茅屋有人群。已知报答东皇日，汤饼银丝饭脍芹。
雪
作者：释宝昙
朝代：宋

日却山川冻出云，疏疏先自竹边闻。
玉龙不动身千亿，薝葡无香瘦十分。
彷佛夜堂余火力，凄凉茅屋有人群。
已知报答东皇日，汤餠银丝饭脍芹。
青奴
作者：释宝昙
朝代：宋
体裁：七言绝句

青奴初不下房栊，肌骨玲珑雪未中。八月华胥人自到，可怜尘壁卧西风。
题刘夷叔诗稿后
作者：释宝昙
朝代：宋

蜜蜂于花似不薄，肥出两股中边甜。嗅香嚼蜡总风味，不损花艳何其廉。刘郎平生堕香国，老鬓不下花飞粘。可怜酿蜜不满斛，空馀稚乳谁家檐。
题刘夷叔诗稿后
作者：释宝昙
朝代：宋

蜜蜂于花似不薄，肥出两股中边甜。
嗅香嚼蜡总风味，不损花艷何其廉。
刘郎平生堕香国，老鬓不下花飞粘。
可怜酿蜜不满斛，空余稚乳谁家檐。
题喻弥陀接待院
作者：释宝昙
朝代：宋
体裁：七言绝句

作成宝钵梅花供，带得金池莲叶香。百亿万僧同一饱，弥陀接待胜诸方。
题子陵钓台图三绝
作者：释宝昙
朝代：宋

隐约江天汉客星，夜深曾傍紫微明。山川风物成迁变，犹有洪涛殷啸声。著我巢由稷卨中，两眉未暇笑吾侬。断云冻雨严家濑，寂寞何人理钓筒。帝已龙飞我故鱼，乾坤等是一蘧庐。夕阳晒却蓑衣了，试问妻孥有酒无。
题子陵钓台图三绝·其一
作者：释宝昙
朝代：宋

隐约江天汉客星，夜深曾傍紫微明。山川风物成迁变，犹有洪涛殷啸声。
题子陵钓台图三绝·其一
作者：释宝昙
朝代：宋

隠约江天汉客星，夜深曾傍紫微明。
山川风物成迁变，犹有洪涛殷啸声。
题子陵钓台图三绝·其三
作者：释宝昙
朝代：宋

帝已龙飞我故鱼，乾坤等是一蘧庐。夕阳晒却蓑衣了，试问妻孥有酒无。
题子陵钓台图三绝·其三
作者：释宝昙
朝代：宋

帝已龙飞我故鱼，干坤等是一蘧庐。
夕阳晒却蓑衣了，试问妻孥有酒无。
题子陵钓台图三绝·其二
作者：释宝昙
朝代：宋

着我巢由稷卨中，两眉未暇笑吾侬。
断云冻雨严家濑，寂寞何人理钓筒。
题子陵钓台图三绝·其二
作者：释宝昙
朝代：宋

著我巢由稷卨中，两眉未暇笑吾侬。断云冻雨严家濑，寂寞何人理钓筒。
题寿居仁远浦归帆
作者：释宝昙
朝代：宋

筑室江南欲尽头，故将沙尾系行舟。如何落日苍茫外，一幅西风去不收。
题寿居仁远浦归帆
作者：释宝昙
朝代：宋

筑室江南欲尽头，故将沙尾繫行舟。
如何落日苍茫外，一幅西风去不收。
题岘山图三绝
作者：释宝昙
朝代：宋

不见轻裘快马归，遥怜暮雨湿公衣。岘山十里城南路，灯火家家望翠微。湛辈而今岂有知，滔滔江汉定何时。无边落日丹枫外，有客来看堕泪碑。范子当年意崛奇，道人岁晚墨淋漓。北风低草牛羊莫，会有人传岘首诗。
题岘山图三绝·其一
作者：释宝昙
朝代：宋
体裁：七言绝句

不见轻裘快马归，遥怜暮雨湿公衣。岘山十里城南路，灯火家家望翠微。
题岘山图三绝·其三
作者：释宝昙
朝代：宋
体裁：七言绝句

范子当年意崛奇，道人岁晚墨淋漓。北风低草牛羊莫，会有人传岘首诗。
题岘山图三绝·其二
作者：释宝昙
朝代：宋
体裁：七言绝句

湛辈而今岂有知，滔滔江汉定何时。无边落日丹枫外，有客来看堕泪碑。
题平江范石湖桥壁二首
作者：释宝昙
朝代：宋

经纶初不碍躬耕，更复缘诗太瘦生。莫问雪堂人在否，石湖依旧小桥横。天与湖光镜样平，道边野草亦知名。邻翁莫讶归来晚，未必山如锦瑟清。
题平江范石湖桥壁二首·其一
作者：释宝昙
朝代：宋

经纶初不碍躬耕，更复缘诗太瘦生。莫问雪堂人在否，石湖依旧小桥横。
题平江范石湖桥壁二首·其一
作者：释宝昙
朝代：宋

经纶初不碍躬耕，更復缘诗太瘦生。
莫问雪堂人在否，石湖依旧小桥横。
题平江范石湖桥壁二首·其二
作者：释宝昙
朝代：宋
体裁：七言绝句

天与湖光镜样平，道边野草亦知名。邻翁莫讶归来晚，未必山如锦瑟清。
题张以道现庵新成
作者：释宝昙
朝代：宋

春风窗户雨初乾，恰爱南湖一镜宽。倒影绝怜飞观近，鸣榔不入莫涛寒。吾伊声断闻鸥下，舴艋舟轻唤客难。题作现庵真现否，凭公为问约斋看。
题张以道现庵新成
作者：释宝昙
朝代：宋

春风窗户雨初干，恰爱南湖一镜宽。
倒影绝怜飞观近，鸣榔不入莫涛寒。
吾伊声断闻鸥下，舴艋舟轻唤客难。
题作现庵真现否，凭公为问约斋看。
题智门宣弟不系舟
作者：释宝昙
朝代：宋

故著青山尽底围，直疑挂起片帆飞。好风忽送潮声近，啼鸟相呼树影归。老去六窗谁是伴，颓然一几自忘机。我初不作京华梦，分取松枝对客挥。
题智门宣弟不繫舟
作者：释宝昙
朝代：宋

故着青山尽底围，直疑挂起片帆飞。
好风忽送潮声近，啼鸟相呼树影归。
老去六窗谁是伴，颓然一几自忘机。
我初不作京华梦，分取松枝对客挥。
题李盘庵西潜图
作者：释宝昙
朝代：宋

何人意行山水重，草木惊笑来天风。
茅檐鸡飞犬升屋，屐声疾奏邻家翁。
逢迎初非乃翁事，盆盎浄洁求无同。
一犁春雨饱膏沐，千顷秋日加曈昽。
恭惟耕稼我自出，敢与造物论丰凶。
树间井亦颇寒冽，门前石不烦磨礲。
愿公藉石饮此水，鸭猪肥大牛羊丰。
杖藜吾父坐吾祖，日望四海宽租庸。
太平果在放船手，此诗与画当无穷。
题李磐庵西潜图
作者：释宝昙
朝代：宋

何人意行山水重，草木惊笑来天风。茅檐鸡飞犬升屋，屐声疾奏邻家翁。逢迎初非乃翁事，盆盎净洁求无同。一犁春雨饱膏沐，千顷秋日加曈昽。恭惟耕稼我自出，敢与造物论丰凶。树间井亦颇寒冽，门前石不烦磨砻。愿公藉石饮此水，鸭猪肥大牛羊丰。杖藜吾父坐吾祖，日望四海宽租庸。太平果在放船手，此诗与画当无穷。
题犀浦张震仲竹斋
作者：释宝昙
朝代：宋
体裁：古风

窗明祇辨四时绿，眼老何妨五车读。江湖商略不盈咫，月露清滋慰吾独。淋漓舞茵不解醉，颠倒飞花有如屋。竹外寒溪闻此盟，束书一笑趁鸿鹄。
题磐庵作玻璃窗
作者：释宝昙
朝代：宋

杜陵亦有天尺五，云母不似玻璃深。西家钟鼓谩劳汝，我自书卷中晴阴。晨曦入檐水到户，老子肉醉人眼寒。博山一丝坐正稳，不许童稚褰帷看。
题磐庵作玻璃窗·其一
作者：释宝昙
朝代：宋
体裁：七言绝句

杜陵亦有天尺五，云母不似玻璃深。西家钟鼓谩劳汝，我自书卷中晴阴。
题磐庵作玻璃窗·其二
作者：释宝昙
朝代：宋
体裁：七言绝句

晨曦入檐水到户，老子肉醉人眼寒。博山一丝坐正稳，不许童稚褰帷看。
题老融斗牛图
作者：释宝昙
朝代：宋

牛斗不可近，近则和尔触。摩抚不动摇，愧山老觳觫。慰我有生意，怜渠无怒心。伊谁为證据，断崖枫树林。
题老融鬬牛图
作者：释宝昙
朝代：宋

牛斗不可近，近则和尔触。
摩抚不动摇，愧山老觳觫。
慰我有生意，怜渠无怒心。
伊谁为证据，断崖枫树林。
题芜湖吉祥方丈小轩
作者：释宝昙
朝代：宋

低着疏篱宽着天，春风不撼楚江船。
无人为挂屋头眼，明日清明花可怜。
题芜湖吉祥方丈小轩
作者：释宝昙
朝代：宋

低著疏篱宽著天，春风不撼楚江船。无人为挂屋头眼，明日清明花可怜。
题道夫东征录
作者：释宝昙
朝代：宋

老来气味觉深稳，余子但知声击撞。
烟云合千态万状，意气吞五湖三江。
如闻日观眇天下，俯视坎井非吾邦。
丈夫出门各一笑，笑罢归来心则降。
题道夫东征录
作者：释宝昙
朝代：宋

老来气味觉深稳，馀子但知声击撞。烟云合千态万状，意气吞五湖三江。如闻日观眇天下，俯视坎井非吾邦。丈夫出门各一笑，笑罢归来心则降。
馀姚江上
作者：释宝昙
朝代：宋

山入春江雨不收，江寒得傍翠云裘。谁家山影风帆转，误作梨花一段愁。
魏南夫丞相挽诗二首
作者：释宝昙
朝代：宋

未必山东相，能留塞北声。一身扶国是，九鼎重吾盟。水镜人材地，风流月旦评。早收霖雨去，星角看春耕。青云纡群绂，白首费符移。即墨仍飞语，翁归不受私。凋零唯舌在，汗漫付心期。手种堂前柳，东风学画眉。
魏南夫丞相挽诗二首·其一
作者：释宝昙
朝代：宋
体裁：五言律诗

未必山东相，能留塞北声。一身扶国是，九鼎重吾盟。水镜人材地，风流月旦评。早收霖雨去，星角看春耕。
魏南夫丞相挽诗二首·其二
作者：释宝昙
朝代：宋
体裁：五言律诗

青云纡群绂，白首费符移。即墨仍飞语，翁归不受私。凋零唯舌在，汗漫付心期。手种堂前柳，东风学画眉。
黄待制病中以诗寄之
作者：释宝昙
朝代：宋

故山余地亦嶙峋，中有掖垣梧十寻。
自是万金医国少，人皆三事望公深。
茂陵多病书成帙，季子来归雪满簪。
试与共观天下士，弥缝一世果何心。
黄待制病中以诗寄之
作者：释宝昙
朝代：宋

故山馀地亦嶙峋，中有掖垣梧十寻。自是万金医国少，人皆三事望公深。茂陵多病书成帙，季子来归雪满簪。试与共观天下士，弥缝一世果何心。
鼠狼二首
作者：释宝昙
朝代：宋

业为鼠技不能群，酷似狼贪却畏人。歃血未乾犹窃粟，岂应秦了又生秦。谩自狼贪只鼠嗔，坏墙穿壁已无邻。儿童爱惜狸奴惯，生怪苍皇不近人。
鼠狼二首·其一
作者：释宝昙
朝代：宋

业为鼠技不能群，酷似狼贪却畏人。歃血未乾犹窃粟，岂应秦了又生秦。
鼠狼二首·其一
作者：释宝昙
朝代：宋

业为鼠技不能群，酷似狼贪却畏人。
歃血未干犹窃粟，岂应秦了又生秦。
鼠狼二首·其二
作者：释宝昙
朝代：宋

谩自狼贪只鼠嗔，坏墙穿壁已无邻。儿童爱惜狸奴惯，生怪苍皇不近人。
鼠狼二首·其二
作者：释宝昙
朝代：宋

谩自狼贪只鼠嗔，坏墙穿壁已无邻。
儿童爱惜貍奴惯，生怪苍皇不近人。
龙孙
作者：释宝昙
朝代：宋

自是龙孙贵，时方燕乳云。
锦綳无澣濯，玉立有仍云。
未解吟风雨，应须赦斧斤。
渭川十万甲，留以壮吾军。
龙孙
作者：释宝昙
朝代：宋

自是龙孙贵，时方燕乳云。锦绷无浣濯，玉立有仍云。未解吟风雨，应须赦斧斤。渭川十万甲，留以壮吾军。
康仙祠
作者：释宝玄
朝代：宋
体裁：七言绝句

南望青山十里赊，五云深处问琵琶。从知天子封侯庙，原是神仙卖药家。
偈
作者：释宝觉
朝代：宋

一即一，二即二，嗅着直是无香气。
识得山僧榔栗条，莫向南山寻鼈鼻。
偈
作者：释宝觉
朝代：宋

一即一，二即二，嗅著直是无香气。识得山僧榔栗条，莫向南山寻鳖鼻。
题逆旅壁
作者：释宝黁
朝代：宋
体裁：七言绝句

满院秋光浓欲滴，老僧倚仗青松侧。只怪高声问不应，瞋余踏破苍苔色。
偈
作者：释寘
朝代：宋
体裁：偈颂

福岩山上云，舒卷任朝昏。忽尔落平地，客来难讨门。
中秋旅怀
作者：释尚能
朝代：宋
体裁：五言律诗

所畜惟骚雅，兼之得固穷。望乡连北斗，听雨带西风。稼穑村坊远，烟波路径通。冥搜清绝句，恰似有神功。
五言四十字奉寄四明礼师道人
作者：释尚能
朝代：宋
体裁：五言律诗

昔年惭不识，今日羡仍频。造疏传他域，谈空聚远人。龛灯孤敌暗，庭柏瘦无春。渐老思山甚，相逢会有因。
京口僧院
作者：释尚能
朝代：宋
体裁：五言律诗

渺漠人烟外，禅居静趣多。山遥天接树，江阔日生波。鸣橹时邻响，征车旧绝过。清风数声磬，应不入渔歌。
句
作者：释尚能
朝代：宋

关河虎符重，殿阁兽樽闲。泣珠泉路通关市，种玉仙翁寄版图。
句·其一
作者：释尚能
朝代：宋

关河虎符重，殿阁兽樽闲。
句·其二
作者：释尚能
朝代：宋

泣珠泉路通关市，种玉仙翁寄版图。
句·其二
作者：释尚能
朝代：宋

泣珠泉路通关市，种玉僊翁寄版图。
江行
作者：释尚能
朝代：宋
体裁：五言律诗

渺然寒水上，四望尽无涯。沙迹迎潮没，天形接海垂。坏衣汀霭湿，疏磬苇风吹。今夜犹船宿，还应与月期。
送本如上人归四明
作者：释尚能
朝代：宋
体裁：五言律诗

随缘离旧隐，秋后却思归。古寺山光满，重城海气围。道孤愁作客，年长重忘机。此去何人见，云根掩竹扉。
送秀登上人
作者：释尚能
朝代：宋
体裁：五言律诗

又负空囊出，都城难久居。西风随雁急，寒柳向人疏。野宿灯分烧，船斋磬动鱼。如逢北来客，应寄社中书。
送简长师陪黄史君归浙右
作者：释尚能
朝代：宋

相送随旌旆，离情亦万端。
霜洲枫落尽，水馆月生寒。
接话尝茶徧，联诗坐漏残。
归期在岩屋，郡邸想留难。
送简长师陪黄史君归浙右
作者：释尚能
朝代：宋

相送随旌旆，离情亦万端。霜洲枫落尽，水馆月生寒。接话尝茶遍，联诗坐漏残。归期在岩屋，郡邸想留难。
金山寓居
作者：释尚能
朝代：宋

风霜千里未归身，古迹迟留外俗羣。
月到天心当剎见，涛分山脊在楼闻。
倚吟老树栖沙鸟，寄卧虚岩贮海云。
唯恐雪晴行兴动，迢迢楚路与吴分。
金山寓居
作者：释尚能
朝代：宋

风霜千里未归身，古迹迟留外俗群。月到天心当刹见，涛分山脊在楼闻。倚吟老树栖沙鸟，寄卧虚岩贮海云。唯恐雪晴行兴动，迢迢楚路与吴分。
句·其一
作者：释尚颜
朝代：宋

海岛和涛望。
夷陵即事
作者：释尚颜
朝代：宋

不难饶白发，相续是滩波。避世嫌身晚，思家乞梦多。暑衣经雪著，冻研向阳呵。岂能临岐路，还闻圣主过。
夷陵即事
作者：释尚颜
朝代：宋

不难饶白髪，相续是滩波。
避世嫌身晚，思家乞梦多。
暑衣经雪着，冻研向阳呵。
岂能临岐路，还闻圣主过。
偈二首
作者：释居慧
朝代：宋

钟馗醉里唱凉州，小妹门前祇点头。巡海夜叉相见后，大家拍手上高楼。百尺竿头弄影戏，不唯瞒你又瞒天。自笑平生歧路上，投老归来没一钱。
偈二首·其一
作者：释居慧
朝代：宋

钟馗醉裏唱凉州，小妹门前祇点头。
巡海夜叉相见后，大家拍手上高楼。
偈二首·其一
作者：释居慧
朝代：宋

钟馗醉里唱凉州，小妹门前祇点头。巡海夜叉相见后，大家拍手上高楼。
偈二首·其二
作者：释居慧
朝代：宋
体裁：偈颂

百尺竿头弄影戏，不唯瞒你又瞒天。自笑平生歧路上，投老归来没一钱。
悟法呈守卓禅师偈
作者：释居慧
朝代：宋
体裁：偈颂

打破多年赤肉团，大千俱现一毫端。纵横妙用无多子，妙用纵横总一般。
句
作者：释居昱
朝代：宋

松声和雨听，山色带云看。
住东岩
作者：释居静
朝代：宋

月生一，东岩乍住增愁寂。红尘世路有多端，米面仓储无颗粒。崖为伴，泉为匹，飒飒清风来入室。山王土地暗中忙，云版钟鱼偷泪滴。世人莫道空守岩，亦有东篱打西壁。
住东岩
作者：释居静
朝代：宋

月生一，东岩乍住增愁寂。
红尘世路有多端，米麵仓储无颗粒。
崖为伴，泉为匹，飒飒清风来入室。
山王土地暗中忙，云版钟鱼偷泪滴。
世人莫道空守岩，亦有东篱打西壁。
颂示学者
作者：释居静
朝代：宋
体裁：偈颂

十门纲要掌中施，机会来时自有为。作者不须排位次，大都首尾是根基。
偈
作者：释岩
朝代：宋

乾坤肃静，海晏河清。风不鸣条，雨不破块。春生夏长，秋收冬藏。
偈
作者：释岩
朝代：宋

干坤肃静，海晏河清。
风不鸣条，雨不破块。
春生夏长，秋收冬藏。
偈五首·其一
作者：释岩
朝代：宋
体裁：偈颂

雨后鸠鸣，山前麦熟。何处牧儿，骑牛笑相逐。莫把短笛横吹，风前一曲两曲。
偈五首·其三
作者：释岩
朝代：宋
体裁：偈颂

诸人知处，山僧尽知。山僧知处，诸人不知。头上是天，脚下是地。
偈五首·其二
作者：释岩
朝代：宋
体裁：偈颂

衲僧现前三昧，释迦老子不会。住世四十九年，说得天花乱坠。争似饥餐渴饮，展脚堂中打睡。
偈五首·其五
作者：释岩
朝代：宋

樵夫跣足下层峦，大笑渔翁溪上寒。山色横担廛市去，家家门底透长安。
偈五首·其五
作者：释岩
朝代：宋

樵夫跣足下层峦，大笑渔翁溪上寒。
山色横担鄽市去，家家门底透长安。
偈五首·其四
作者：释岩
朝代：宋
体裁：偈颂

一境谁相到，翛然绝点尘。天花莫狼藉，吾匪解空人。
游黄山
作者：释岩隠
朝代：宋
体裁：七言律诗

芒鞋踏遍翠微中，拭目群峰势插空。石罅迸泉珠跳白，山花落涧锦浮红。一天星澹猿啼晓，万壑云生虎啸风。药臼丹垆经世远，轩皇曾此驾飞虹。
偈二首
作者：释崇哲
朝代：宋

妙体堂堂触处彰，快须回首便承当。今朝对众全分付，莫道侬家有覆藏。山僧有三印，更无增减剩。觌面便相呈，能转凡成圣。一印印空，日月星辰列下风。一印印泥，头头物物显真机。一印印水，捩转鱼龙头作尾。三印分明体一同，看来非赤亦非红。互换高低如不荐，青山依旧白云中。
偈二首·其一
作者：释崇哲
朝代：宋
体裁：偈颂

妙体堂堂触处彰，快须回首便承当。今朝对众全分付，莫道侬家有覆藏。
偈二首·其二
作者：释崇哲
朝代：宋
体裁：偈颂

山僧有三印，更无增减剩。觌面便相呈，能转凡成圣。一印印空，日月星辰列下风。一印印泥，头头物物显真机。一印印水，捩转鱼龙头作尾。三印分明体一同，看来非赤亦非红。互换高低如不荐，青山依旧白云中。
三衢椿监寺修造佛殿
作者：释崇岳
朝代：宋

黄面瞿昙放搭痴，千方百计讨便宜。
而今无着浑身处，却要儿孙盖覆伊。
三衢椿监寺修造佛殿
作者：释崇岳
朝代：宋

黄面瞿昙放搭痴，千方百计讨便宜。而今无著浑身处，却要儿孙盖覆伊。
且侍者持钵
作者：释崇岳
朝代：宋
体裁：七言绝句

灵山无法与人传，临济宗风尽灭门。唯有道人知此意，赤心扶起破砂盆。
临济赞
作者：释崇岳
朝代：宋
体裁：四言诗

一棒一喝，倾湫倒岳。凌蔑吾宗，这白拈贼。
临终偈
作者：释崇岳
朝代：宋
体裁：偈颂

来无所来，去无所去。瞥转玄关，佛祖罔措。
九祖赞
作者：释崇岳
朝代：宋

半生足不履地，轩知路遍天涯。得个冬瓜印子，至今目瞠口呿。
九祖赞
作者：释崇岳
朝代：宋

半生足不履地，轩知路遍天涯。
得箇冬瓜印子，至今目瞠口呿。
云居善开长老请赞
作者：释崇岳
朝代：宋
体裁：赞

为人巴鼻，一点浑无。明眼衲僧，失却鼻孔。铁馂馅，金刚圈。分明开口不在舌头边，累及后代结佛祖深冤。
云翼书记归乡
作者：释崇岳
朝代：宋
体裁：七言绝句

惯尝甘草与黄连，大海波涛尽底掀。误吸冷泉无味水，方知不在舌头边。
亮典座归中峰庵
作者：释崇岳
朝代：宋

太白峯高宇宙低，先师灵骨不曾移。
儿孙箇箇且如许，路上行人口似碑。
亮典座归中峰庵
作者：释崇岳
朝代：宋

太白峰高宇宙低，先师灵骨不曾移。儿孙个个且如许，路上行人口似碑。
偈颂一百二十三首·其一
作者：释崇岳
朝代：宋

三人證龟作鳖，有口都不能说。须弥顶上浪滔滔，大洋海里遭火爇。别别，金色头陀曾漏泄。
偈颂一百二十三首·其一
作者：释崇岳
朝代：宋

三人证龟作鳖，有口都不能说。
须弥顶上浪滔滔，大洋海裏遭火爇。
别别，金色头陀曾漏泄。
偈颂一百二十三首·其一〇一
作者：释崇岳
朝代：宋

青天復青天，打失髑髅前。
看看日又过，争教人少年。
偈颂一百二十三首·其一〇七
作者：释崇岳
朝代：宋

千圣不传到今日，口上着来无等匹。
洞庭山脚太湖心，行人路上空啾唧。
偈颂一百二十三首·其一〇五
作者：释崇岳
朝代：宋

急水波心下直鈎，鱼龙虾蟹一时收。
祖师活计无多子，恼乱春风卒未休。
偈颂一百二十三首·其一一五
作者：释崇岳
朝代：宋

梵志翻着袜，摩耶生悉达。
声迹不相干，今朝四月八。
偈颂一百二十三首·其一二三
作者：释崇岳
朝代：宋

达磨达磨，不识这箇。
直指单传，胡挥乱做。
偈颂一百二十三首·其一五
作者：释崇岳
朝代：宋

冶父山门斋粥粗，文章佛法一时无。
地炉些子无烟火，且与禅人乐有余。
偈颂一百二十三首·其一百
作者：释崇岳
朝代：宋
体裁：偈颂

大人具大见，大智得大用。一举定千差，百发而百中。密赞中兴业，了无毫末共。福如沧海寿如山，赫赫声名继前踵。
偈颂一百二十三首·其一百一
作者：释崇岳
朝代：宋
体裁：偈颂

青天复青天，打失髑髅前。看看日又过，争教人少年。
偈颂一百二十三首·其一百七
作者：释崇岳
朝代：宋
体裁：偈颂

千圣不传到今日，口上著来无等匹。洞庭山脚太湖心，行人路上空啾唧。
偈颂一百二十三首·其一百九
作者：释崇岳
朝代：宋
体裁：偈颂

今朝月半，见成公案。临济德山，犹是钝汉。灵隐恁么道，也是不著便。
偈颂一百二十三首·其一百二
作者：释崇岳
朝代：宋
体裁：偈颂

道人相见，如如不变。同气连枝，略通一线。笑揖飞来峰，大家看佛面。
偈颂一百二十三首·其一百二十
作者：释崇岳
朝代：宋
体裁：偈颂

端居丈室，青天白日。窦八布衫，云门念七。
偈颂一百二十三首·其一百二十一
作者：释崇岳
朝代：宋
体裁：偈颂

一二三四五，五四三二一。风过树头摇，天晴日头出。会得日头出，不会而自屈。
偈颂一百二十三首·其一百二十三
作者：释崇岳
朝代：宋
体裁：偈颂

达磨达磨，不识这个。直指单传，胡挥乱做。
偈颂一百二十三首·其一百二十二
作者：释崇岳
朝代：宋
体裁：偈颂

两刃交锋，略通一线。有耳者闻，有眼者见。
偈颂一百二十三首·其一百五
作者：释崇岳
朝代：宋
体裁：偈颂

急水波心下直钩，鱼龙虾蟹一时收。祖师活计无多子，恼乱春风卒未休。
偈颂一百二十三首·其一百八
作者：释崇岳
朝代：宋
体裁：偈颂

诸佛降生，鼻直眼横。打与狗吃，据令而行。流通正法眼，日午打三更。
偈颂一百二十三首·其一百六
作者：释崇岳
朝代：宋
体裁：偈颂

言无展事，语不投机。承言者丧，滞句者迷。和底掀翻了，赵州东院西。
偈颂一百二十三首·其一百十
作者：释崇岳
朝代：宋
体裁：偈颂

百尺竿头弄险，是非海里横身。更有全提底时节，只堪惆怅不堪陈。
偈颂一百二十三首·其一百十一
作者：释崇岳
朝代：宋
体裁：偈颂

这僧不妨懵懂，白兆终是惺惺。不惺惺，药因救病出金瓶。
偈颂一百二十三首·其一百十七
作者：释崇岳
朝代：宋
体裁：偈颂

世尊良久，维摩默然。便恁么去，十万八千。
偈颂一百二十三首·其一百十三
作者：释崇岳
朝代：宋
体裁：偈颂

绝罗笼，脱羁锁。虽是善因，而招恶果。
偈颂一百二十三首·其一百十九
作者：释崇岳
朝代：宋
体裁：偈颂

有你不有我，有我不有你。咬定牙关，齐之以礼。
偈颂一百二十三首·其一百十二
作者：释崇岳
朝代：宋
体裁：偈颂

不著佛求，不著法求，不著僧求。扬帆鼓棹，任性优游。收舍南州与北州，都卢无有一丝头。
偈颂一百二十三首·其一百十五
作者：释崇岳
朝代：宋
体裁：偈颂

梵志翻著袜，摩耶生悉达。声迹不相干，今朝四月八。
偈颂一百二十三首·其一百十八
作者：释崇岳
朝代：宋
体裁：偈颂

开炉开炉，柴炭全无。星儿火种，照彻十虚。
偈颂一百二十三首·其一百十六
作者：释崇岳
朝代：宋
体裁：偈颂

识不识，见非见。说易说难，如油入面。
偈颂一百二十三首·其一百十四
作者：释崇岳
朝代：宋
体裁：偈颂

从门入者，不是家珍。拶倒灯笼露柱嗔。
偈颂一百二十三首·其一百四
作者：释崇岳
朝代：宋
体裁：偈颂

第一义谛，分文不直。略露机锋，青天霹雳。恁么恁么，不识不识。
偈颂一百二十三首·其七
作者：释崇岳
朝代：宋

有利无利，不离行市，张公吃酒李公醉。伸脚打睡有来由，才放醒醒成忌讳。非不非，是不是。遇贵即贱，遇贱即贵。狸奴白牯念摩诃，祖师不会西来意。
偈颂一百二十三首·其七
作者：释崇岳
朝代：宋

有利无利，不离行市，张公吃酒李公醉。
伸脚打睡有来由，纔放醒醒成忌讳。
非不非，是不是。
遇贵即贱，遇贱即贵。
狸奴白牯念摩诃，祖师不会西来意。
偈颂一百二十三首·其七〇
作者：释崇岳
朝代：宋

一着高一着，一步阔一步。
明眼人前，犹涉路布。
凤栖不在梧桐树。
偈颂一百二十三首·其七十
作者：释崇岳
朝代：宋

一著高一著，一步阔一步。明眼人前，犹涉路布。凤栖不在梧桐树。
偈颂一百二十三首·其七十一
作者：释崇岳
朝代：宋
体裁：偈颂

佛眼觑不得，祖师提不起。石裂崖崩，掀翻到底。不风流处更风流，也是波斯入闹市。
偈颂一百二十三首·其七十七
作者：释崇岳
朝代：宋
体裁：偈颂

年去实不去，年来实不来。山僧都不会，露柱笑咍咍。
偈颂一百二十三首·其七十三
作者：释崇岳
朝代：宋
体裁：偈颂

欲得大用现前，直下顿忘知见。诸见若尽，昏雾不生，大智洞然。
偈颂一百二十三首·其七十九
作者：释崇岳
朝代：宋
体裁：偈颂

总是掩耳偷铃，殊不知甘贽有收有放，首座彻底惺惺。云收雨霁长空阔，一对鸳鸯画不成。
偈颂一百二十三首·其七十二
作者：释崇岳
朝代：宋
体裁：偈颂

恁么恁么，牵犁拽杷。不恁么不恁么，泥多佛大。临济三玄，赵州勘破鼻孔大。
偈颂一百二十三首·其七十八
作者：释崇岳
朝代：宋
体裁：偈颂

深闻浅悟，三更问路。深悟浅闻，痛处遭针。胡卢子，放教沉。莫将闲学解，埋没祖师心。
偈颂一百二十三首·其七十六
作者：释崇岳
朝代：宋
体裁：偈颂

一人打毡拍板，一人吹无孔笛。梵音清雅，令人乐闻。且道是什么曲调，洞庭山脚太湖心。
偈颂一百二十三首·其七四
作者：释崇岳
朝代：宋
体裁：偈颂

今朝九月初一，祝圣升堂已毕。若是达磨儿孙，瞥转云门念七。
偈颂一百二十三首·其三
作者：释崇岳
朝代：宋
体裁：偈颂

有问西来便答东，从教人笑我佯聋。白云乍可离青嶂，明月难教下碧空。
偈颂一百二十三首·其三〇
作者：释崇岳
朝代：宋

只箇长行粥饭僧，江南江北震干坤。
而今又却随他去，讨甚杨岐八世孙。
偈颂一百二十三首·其三三
作者：释崇岳
朝代：宋

一着高一着，一步阔一步。
坐断佛祖关，迷却来时路。
偈颂一百二十三首·其三九
作者：释崇岳
朝代：宋

达磨九年面壁，二祖立雪齐腰。
三人证龟成鳖，一块顽铜钝铁。
偈颂一百二十三首·其三二
作者：释崇岳
朝代：宋

要行便行，要坐便坐。
自古自今，只是这箇。
偈颂一百二十三首·其三十
作者：释崇岳
朝代：宋

只个长行粥饭僧，江南江北震乾坤。而今又却随他去，讨甚杨岐八世孙。
偈颂一百二十三首·其三十一
作者：释崇岳
朝代：宋
体裁：偈颂

入门正路，不容回互。千人万人，当阳蹉过。
偈颂一百二十三首·其三十三
作者：释崇岳
朝代：宋

一著高一著，一步阔一步。坐断佛祖关，迷却来时路。
偈颂一百二十三首·其三十九
作者：释崇岳
朝代：宋

达磨九年面壁，二祖立雪齐腰。三人證龟成鳖，一块顽铜钝铁。
偈颂一百二十三首·其三十二
作者：释崇岳
朝代：宋

要行便行，要坐便坐。自古自今，只是这个。
偈颂一百二十三首·其三十五
作者：释崇岳
朝代：宋
体裁：偈颂

荐福住院，事事成现。露柱灯笼，三门佛殿。若上若下，和光同尘。有时又却，神头鬼面。
偈颂一百二十三首·其三十八
作者：释崇岳
朝代：宋
体裁：偈颂

张弓架箭鱼游网，物外安身鸟入笼。生杀尽时蚕作茧，如何透得这三重。
偈颂一百二十三首·其三十六
作者：释崇岳
朝代：宋
体裁：偈颂

衲僧一拶，钵盂口阔。天下杨岐，望林止渴。
偈颂一百二十三首·其三四
作者：释崇岳
朝代：宋
体裁：偈颂

十五日已前取不得，十五日已后舍不得。正当十五日，取即是，舍即是。问汝问余都不会，可怜只解那斯祁。
偈颂一百二十三首·其九
作者：释崇岳
朝代：宋

一不成，二不是，突出眼睛失却鼻。
少林刚自觅安心，瞎馿不受灵山记。
偈颂一百二十三首·其九
作者：释崇岳
朝代：宋

一不成，二不是，突出眼睛失却鼻。少林刚自觅安心，瞎驴不受灵山记。
偈颂一百二十三首·其九七
作者：释崇岳
朝代：宋

年年此日泼恶水，箇事从悉达多起。
自云遍界独称尊，后代儿孙谁管你。
偈颂一百二十三首·其九九
作者：释崇岳
朝代：宋

借手行拳，惊羣动众。
龙门上客，未举先知。
若不然者，灵隠失利。
偈颂一百二十三首·其九二
作者：释崇岳
朝代：宋

万法是心光，诸缘惟性晓。
本无迷悟人，只要今日了。
偈颂一百二十三首·其九五
作者：释崇岳
朝代：宋

仰面不见天，低头不见地。
眉毛在眼上，鼻孔裏出气。
易分雪裏粉，难辨墨中煤。
偈颂一百二十三首·其九十
作者：释崇岳
朝代：宋
体裁：偈颂

百丈耳聋，黄檗吐舌。后代儿孙，半生半灭。破沙盆，曾漏泄，炎天六月飘霜雪。
偈颂一百二十三首·其九十一
作者：释崇岳
朝代：宋
体裁：偈颂

倾尽宝山宝，全身入荒草。若是凤凰儿，不向那边讨。
偈颂一百二十三首·其九十七
作者：释崇岳
朝代：宋

年年此日泼恶水，个事从悉达多起。自云遍界独称尊，后代儿孙谁管你。
偈颂一百二十三首·其九十九
作者：释崇岳
朝代：宋

借手行拳，惊群动众。龙门上客，未举先知。若不然者，灵隐失利。
偈颂一百二十三首·其九十五
作者：释崇岳
朝代：宋

仰面不见天，低头不见地。眉毛在眼上，鼻孔里出气。易分雪里粉，难辨墨中煤。
偈颂一百二十三首·其九十八
作者：释崇岳
朝代：宋
体裁：偈颂

忽雨忽晴，天平地平。释迦弥勒，打失眼睛。
偈颂一百二十三首·其九十六
作者：释崇岳
朝代：宋
体裁：偈颂

今朝十五，升堂直举。全主全宾，灯笼露柱。不是佛，不是祖。剔起两茎眉，三更日卓午。
偈颂一百二十三首·其九四
作者：释崇岳
朝代：宋
体裁：偈颂

东过西西过东，主中宾宾中主。大地全收，千差一举。打鼓普请看，通身是泥土。
偈颂一百二十三首·其二二
作者：释崇岳
朝代：宋

十五已前取不得，十五已后舍不得。
正当十五日，筑着磕着七花八裂，明眼衲僧只得一橛。
偈颂一百二十三首·其二十
作者：释崇岳
朝代：宋
体裁：偈颂

今朝五月端午节，衲僧门下无一说。千妖百怪自潜踪，万里长天一条铁。
偈颂一百二十三首·其二十一
作者：释崇岳
朝代：宋
体裁：偈颂

江月照，松风吹，永夜清霄何所为。无孔笛吹云外曲，相逢知我者还稀。
偈颂一百二十三首·其二十七
作者：释崇岳
朝代：宋
体裁：偈颂

一方一所，丛林保社。或废或兴，截铁斩钉。推倒嘉州大像，扶起迦叶师兄，管取曹源一派清。
偈颂一百二十三首·其二十三
作者：释崇岳
朝代：宋
体裁：偈颂

入得冶父门，不避冶父剑。剑下蓦翻身，为君通一线。吃底劈胸拳，透底生铁面。莫怪粗粝藜，方便没方便。
偈颂一百二十三首·其二十二
作者：释崇岳
朝代：宋

十五已前取不得，十五已后舍不得。正当十五日，筑著磕著七花八裂，明眼衲僧只得一橛。
偈颂一百二十三首·其二十五
作者：释崇岳
朝代：宋
体裁：偈颂

日可冷，月可热，众魔不能坏真说。且道如何是真说，钵盂一日两度湿。
偈颂一百二十三首·其二十八
作者：释崇岳
朝代：宋
体裁：偈颂

当阳显赫，神龙妙诀。倒岳倾湫，雷轰电掣。
偈颂一百二十三首·其二十六
作者：释崇岳
朝代：宋
体裁：偈颂

冶父生来百拙，开口都无一说。今朝指空画空，笑倒清风明月。
偈颂一百二十三首·其二四
作者：释崇岳
朝代：宋
体裁：偈颂

秋光清浅时，白露和烟岛。良哉观世音，全身入荒草。一镞破三关，低头何处讨。
偈颂一百二十三首·其五
作者：释崇岳
朝代：宋
体裁：偈颂

太虚挂剑全生杀，星驰电卷烟云豁。可中谁是出头人，长啸一声天地阔。
偈颂一百二十三首·其五十
作者：释崇岳
朝代：宋
体裁：偈颂

威音那畔真消息，累及瞿昙老祖翁。四十九年颠倒说，人间天上谩流通。
偈颂一百二十三首·其五十七
作者：释崇岳
朝代：宋
体裁：偈颂

欲得现前，莫存顺逆。祖师来也还见么，切忌扶篱摸壁。
偈颂一百二十三首·其五十九
作者：释崇岳
朝代：宋
体裁：偈颂

五年于此谩随缘，去住无心自坦然。六月霏霏飘瑞雪，须知别是一壶天。
偈颂一百二十三首·其五十二
作者：释崇岳
朝代：宋
体裁：偈颂

今朝九月二十，莫怪光阴电急。游人南北憧憧，不识自家城邑。眨上眉毛从此入。
偈颂一百二十三首·其五十五
作者：释崇岳
朝代：宋
体裁：偈颂

行亦禅，坐亦禅，语默动静体安然。匝地普天收不得，都来不直半分钱。
偈颂一百二十三首·其五十八
作者：释崇岳
朝代：宋
体裁：偈颂

空手把锄头，蚊子上铁牛。步行骑水牛，黄河水逆流。人从桥上过，猛虎当路坐。桥流水不流，佛祖是仇雠。
偈颂一百二十三首·其五十六
作者：释崇岳
朝代：宋
体裁：偈颂

石巩张弓，鲁祖面壁。正令不行，拗曲作直。
偈颂一百二十三首·其五四
作者：释崇岳
朝代：宋
体裁：偈颂

春风似箭，春雨如膏。旷劫来事，不隔丝毫。
偈颂一百二十三首·其八五
作者：释崇岳
朝代：宋

一不做，二不休，宾主互换有来由。
焦砖打着连底冻，赤眼撞着火柴头。
偈颂一百二十三首·其八十
作者：释崇岳
朝代：宋
体裁：偈颂

今朝五月五，粗言及细语。会得也寻常，不会超佛祖。
偈颂一百二十三首·其八十一
作者：释崇岳
朝代：宋
体裁：偈颂

去却一，拈却七，佛祖玄关元不识。百尺竿头掉臂行，笑指西方日头出。透金圈，吞栗棘，明眼衲僧没气息。
偈颂一百二十三首·其八十七
作者：释崇岳
朝代：宋
体裁：偈颂

是即全是，非即全非。大用现前，携手同归，不知犹自涉离微。
偈颂一百二十三首·其八十三
作者：释崇岳
朝代：宋
体裁：偈颂

怀州牛吃禾，益州马腹胀。天下觅医人，灸猪左膊上。也好笑，也堪悲，耳垛元来两片皮。
偈颂一百二十三首·其八十五
作者：释崇岳
朝代：宋

一不做，二不休，宾主互换有来由。焦砖打著连底冻，赤眼撞著火柴头。
偈颂一百二十三首·其八十八
作者：释崇岳
朝代：宋
体裁：偈颂

打睡坐禅，坐禅打睡。有利无利，不离行市。老黄檗，太憨痴，深耕浅种少人知。
偈颂一百二十三首·其八十六
作者：释崇岳
朝代：宋
体裁：偈颂

有句无句，如藤倚树。孟八郎汉，便恁么去。苏噜苏噜。
偈颂一百二十三首·其八十四
作者：释崇岳
朝代：宋

十月瑞庆节，真人降中天。万国葵藿心，虔祝一炉烟。龙图凤历等乾坤，睿算弥隆亿万年。
偈颂一百二十三首·其八四
作者：释崇岳
朝代：宋

十月瑞庆节，真人降中天。
万国葵藿心，虔祝一炉烟。
龙图凤历等干坤，睿算弥隆亿万年。
偈颂一百二十三首·其六
作者：释崇岳
朝代：宋
体裁：偈颂

弥勒真弥勒，分身千百亿。时时示时人，时人皆不识。
偈颂一百二十三首·其六二
作者：释崇岳
朝代：宋

年去年来贫復贫，祖师抬脚重千斤。
愁人莫向愁人说，说向愁人愁杀人。
偈颂一百二十三首·其六六
作者：释崇岳
朝代：宋

第七箇没尾巴，不落羣队独露爪牙。
拟心凑泊终难见，须信莲开火裏花。
偈颂一百二十三首·其六十七
作者：释崇岳
朝代：宋
体裁：偈颂

静处闹浩浩，闹中静悄悄。钟动月黄昏，鸡鸣五更早。拄杖子，却懊恼，可惜好光阴，等闲空过了。
偈颂一百二十三首·其六十三
作者：释崇岳
朝代：宋
体裁：偈颂

铁山崩倒压银山，盘走珠兮珠走盘。密把鸳鸯闲绣出，金针终不与人看。
偈颂一百二十三首·其六十九
作者：释崇岳
朝代：宋
体裁：偈颂

入门一句，宾主历然。不劳弹指，天宽地宽。壶中消息异人间。
偈颂一百二十三首·其六十二
作者：释崇岳
朝代：宋

年去年来贫复贫，祖师抬脚重千斤。愁人莫向愁人说，说向愁人愁杀人。
偈颂一百二十三首·其六十八
作者：释崇岳
朝代：宋
体裁：偈颂

坐断毗卢顶，超然亘古今。万缘俱剔脱，一片祖师心。
偈颂一百二十三首·其六十六
作者：释崇岳
朝代：宋

第七个没尾巴，不落群队独露爪牙。拟心凑泊终难见，须信莲开火里花。
偈颂一百二十三首·其六十四
作者：释崇岳
朝代：宋

半雨半晴，桃红李白。点著便行，不劳啖啄。
偈颂一百二十三首·其六四
作者：释崇岳
朝代：宋

半雨半晴，桃红李白。
点着便行，不劳啖啄。
偈颂一百二十三首·其十
作者：释崇岳
朝代：宋
体裁：偈颂

千年田，八百主，郎当屋舍没人修，不风流处也风流。
偈颂一百二十三首·其十一
作者：释崇岳
朝代：宋
体裁：偈颂

生平活计一丝头，啸月迎风得自由。管甚澄江兴逆浪，等闲平步过沧洲。
偈颂一百二十三首·其十七
作者：释崇岳
朝代：宋
体裁：偈颂

雪雪，明明漏泄。枯木开花，虚空迸裂。无位真人彻骨寒，灯笼露柱眉毛结。忽然晴，没可说，齐贺丰年好时节。
偈颂一百二十三首·其十三
作者：释崇岳
朝代：宋
体裁：偈颂

冶父方丈，了无遮障。拳踢相应，当人不让。妙转绵绵一脉通，谁知灭却临济宗。
偈颂一百二十三首·其十二
作者：释崇岳
朝代：宋
体裁：偈颂

妙用纵横，十方坐断。未谙此脉，举步犹难。
偈颂一百二十三首·其十五
作者：释崇岳
朝代：宋

冶父山门斋粥粗，文章佛法一时无。地炉些子无烟火，且与禅人乐有馀。
偈颂一百二十三首·其十八
作者：释崇岳
朝代：宋
体裁：偈颂

元正改旦，事事成现。有时放行，有时坐断。不惜两茎眉，和坐盘掇转。佛法世法，都卢一片。既是佛法世法，如何得成一片。但辨肯心，必不相赚。
偈颂一百二十三首·其十六
作者：释崇岳
朝代：宋
体裁：偈颂

晷运推移，日南长至。上下四维，庆无不利。
偈颂一百二十三首·其四
作者：释崇岳
朝代：宋
体裁：偈颂

万般施设不如常，又不惊人又久长。谁知远烟浪，别有好思量。
偈颂一百二十三首·其四七
作者：释崇岳
朝代：宋

今朝正月半，举箇旧公案。
一灯百千灯，千人万人看。
百草头边，威音那畔。
相逢若是箇中人，终不随他光影转。
偈颂一百二十三首·其四三
作者：释崇岳
朝代：宋

分明月上长珊瑚，一段风光烁太虚。
大地众生同受用，如来藏裏本来无。
偈颂一百二十三首·其四五
作者：释崇岳
朝代：宋

海上争驰老柏庭，生憎佛祖长无明。
蓦然打箇翻身转，依旧龙门一派清。
偈颂一百二十三首·其四十七
作者：释崇岳
朝代：宋

今朝正月半，举个旧公案。一灯百千灯，千人万人看。百草头边，威音那畔。相逢若是个中人，终不随他光影转。
偈颂一百二十三首·其四十三
作者：释崇岳
朝代：宋

分明月上长珊瑚，一段风光烁太虚。大地众生同受用，如来藏里本来无。
偈颂一百二十三首·其四十九
作者：释崇岳
朝代：宋
体裁：偈颂

荐福少方便，拳头如掣电。千眼无摸索，千耳不可见，家家门首透长安。
偈颂一百二十三首·其四十五
作者：释崇岳
朝代：宋

海上争驰老柏庭，生憎佛祖长无明。蓦然打个翻身转，依旧龙门一派清。
偈颂一百二十三首·其四十八
作者：释崇岳
朝代：宋
体裁：偈颂

万户千门到者稀，一挨一拶在临时。威音那畔真消息，不是知音莫与知。
偈颂一百二十三首·其四十六
作者：释崇岳
朝代：宋
体裁：偈颂

仰面不见天，低头不见地。吃饭了噇眠，圣谛第一义。
偈颂一百二十三首·其四四
作者：释崇岳
朝代：宋
体裁：偈颂

哭不彻，笑不彻，倒腹倾肠向君说。父子非亲知不知，抬头脑后三斤铁。
兴一
作者：释崇岳
朝代：宋
体裁：四言诗

只这一脉，人间显赫。妙转绵绵，甚生标格。
兴祖
作者：释崇岳
朝代：宋

有祖以来，世不可陪。
当机日用，着着全该。
兴祖
作者：释崇岳
朝代：宋

有祖以来，世不可陪。当机日用，著著全该。
南侍者还莆阳
作者：释崇岳
朝代：宋
体裁：七言绝句

若将此语定宗纲，任是灵山未厮当。大地撮来无粟粒，令人翻忆老曾郎。
大巅和尚赞
作者：释崇岳
朝代：宋

赶首座出院，勘三平中箭。
放过韩文公，鈎头通一线。
谩道昼夜一百八，也是和盲悖诉瞎。
大巅和尚赞
作者：释崇岳
朝代：宋

赶首座出院，勘三平中箭。放过韩文公，钩头通一线。谩道昼夜一百八，也是和盲悖诉瞎。
大成藏主请赞
作者：释崇岳
朝代：宋
体裁：赞

一段风光，宁容描邈。祖祖相传，将错就错。不以佛法作人情，掣电机前活卓卓。
孜侍者行乞
作者：释崇岳
朝代：宋

不学文章不学书，孜孜于道自忘躯。
黄尘堆裏挨身转，一任清风捲太虚。
孜侍者行乞
作者：释崇岳
朝代：宋

不学文章不学书，孜孜于道自忘躯。黄尘堆里挨身转，一任清风捲太虚。
孟府判令嗣求法名兴璞
作者：释崇岳
朝代：宋
体裁：四言诗

真璞无瑕，实际无涯。心空及第，震耀邦家。
孟知府令嗣求法名兴福
作者：释崇岳
朝代：宋
体裁：四言诗

兴福奇儿，福无边表。一点灵台，青天月皎。
密庵先师赞
作者：释崇岳
朝代：宋

咬猪狗之手讨甚巴鼻，奋劈胸之拳瞎却顶门。出达磨身血，断衲僧命根。纤毫不肯放过，丛林为雠为冤。个般种草决，定累及儿孙。
密庵先师赞
作者：释崇岳
朝代：宋

咬猪狗之手讨甚巴鼻，奋劈胸之拳瞎却顶门。
出达磨身血，断衲僧命根。
纤毫不肯放过，丛林为雠为冤。
箇般种草决，定累及儿孙。
尤氏妙莲请普说举僧问风穴语默涉离微如何通不犯穴云长忆江南三月里鹧鸪啼处百花香因说偈
作者：释崇岳
朝代：宋
体裁：偈颂

百花香处鹧鸪啼，百岁光阴七十稀。翻忆世间多少事，落便宜是得便宜。
尹山接待
作者：释崇岳
朝代：宋

千古尹山寺，家风不厌贫。只将这个意，接待往来人。
尹山接待
作者：释崇岳
朝代：宋

千古尹山寺，家风不厌贫。
只将这箇意，接待往来人。
山居
作者：释崇岳
朝代：宋

路崄人稀到，穷居称野情。云开空自阔，月落夜深清。风动数茎草，鸟啼三四声。个中无限意，唯我与谁评。
山居
作者：释崇岳
朝代：宋

路崄人稀到，穷居称野情。
云开空自阔，月落夜深清。
风动数茎草，鸟啼三四声。
箇中无限意，唯我与谁评。
师警维那请赞
作者：释崇岳
朝代：宋
体裁：赞

冤有头，债有主。鳖鼻蛇，白额虎。活捉生擒，当阳直举，发机须是千钧弩。
应庵师祖赞·其一
作者：释崇岳
朝代：宋
体裁：赞

深入虎穴，有屈难雪。天下应庵，只得一橛。
应庵师祖赞·其二
作者：释崇岳
朝代：宋

虎口裏转身，拳头上捏怪。
胡乱三十年，起东山正派。
不知过犯弥天大。
应庵师祖赞·其二
作者：释崇岳
朝代：宋

虎口里转身，拳头上捏怪。胡乱三十年，起东山正派。不知过犯弥天大。
庞居士赞
作者：释崇岳
朝代：宋
体裁：赞

心空及第，深根固蒂。共说无生，异类中行。恼乱禅家至今日，不知日午打三更。
思齐化士
作者：释崇岳
朝代：宋
体裁：七言绝句

拔剑红尘斩万机，直教佛祖浪头低。我侬赢得呵呵笑，老倒思贤愧不齐。
惠康伯宣教请升堂举张拙秀才问长沙百千诸佛只闻其名未审居何国土沙云黄鹤楼崔颢题后先辈曾题否拙云不曾沙云无事题取一篇好因说偈
作者：释崇岳
朝代：宋

黄鹤楼前一首诗，把将扫帚画娥眉。百千诸佛真消息，觌面分明举似伊。
惠康伯宣教请升堂举张拙秀才问长沙百千诸佛只闻其名未审居何国土沙云黄鹤楼崔颢题后先辈曾题否拙云不曾沙云无事题取一篇好因说偈
作者：释崇岳
朝代：宋

黄鹤楼前一首诗，把将扫箒画娥眉。
百千诸佛真消息，觌面分明举似伊。
惠文伯居士请赞·其三
作者：释崇岳
朝代：宋
体裁：赞

这汉生来无状，佛祖亦难近傍。趯出金圈栗蓬，开口不在舌上。
惠文伯居士请赞·其六
作者：释崇岳
朝代：宋
体裁：赞

无卓锥之地，有无价之宝。元不用安排，拈来用恰好。没人情，佛亦扫。这般村僧，脱空到老。
惠文伯居士请赞·其四
作者：释崇岳
朝代：宋
体裁：赞

是人道渠执拗，不知年老成魔。偏要时时入室，所招怪恨者多。阿呵呵，屈指东西谁似它。咄。
接待
作者：释崇岳
朝代：宋
体裁：七言绝句

茶饭家常没可陪，临机元不在安排。门前有客来相访，试问朝从何处来。
文蔚侍者请赞
作者：释崇岳
朝代：宋
体裁：赞

心粗胆大，少实多虚。瞎衲僧眼，断肘后符。临济东山之道命若悬丝，念念刀耕火种老此残躯。寥落林泉意自殊。
无量寿佛赞
作者：释崇岳
朝代：宋
体裁：古风

四十八弘誓愿，百千万亿弥陀。水鸟树林开正眼，为人亲切不消多。
林上人归蜀
作者：释崇岳
朝代：宋

明明此事不由他，吃饭无端咬着沙。
自己灵光皆丧尽，三千里外摘杨花。
林上人归蜀
作者：释崇岳
朝代：宋

明明此事不由他，吃饭无端咬著沙。自己灵光皆丧尽，三千里外摘杨花。
柏庭永和尚出世天禧以颂寄之
作者：释崇岳
朝代：宋

林下相从知几年，好因缘是恶因缘。
虽然不受灵山记，鼻孔依前着那边。
柏庭永和尚出世天禧以颂寄之
作者：释崇岳
朝代：宋

林下相从知几年，好因缘是恶因缘。虽然不受灵山记，鼻孔依前著那边。
正现上人游庐山
作者：释崇岳
朝代：宋
体裁：七言绝句

透过重关得自由，相期佛祖雪冤雠。西湖风景无留恋，南岳庐山拄杖头。
白牛接待
作者：释崇岳
朝代：宋

田园隐密白牛闲，近揖湖光远对山。何似踏翻无寸土，上方香积在其间。
白牛接待
作者：释崇岳
朝代：宋

田园隠密白牛闲，近揖湖光远对山。
何似踏翻无寸土，上方香积在其间。
盐街坊
作者：释崇岳
朝代：宋
体裁：七言绝句

红炉鼓浪瞥然间，突出银山照胆寒。便是马师胡乱后，要须不被舌头瞒。
示丁都院
作者：释崇岳
朝代：宋

镬汤炉炭三禅乐，剑树刀山大觉场。此日拨开心地印，了无佛法可商量。三千条法为今时，一性圆明要自知。会得自知知底事，人间何处不光辉。
示丁都院·其一
作者：释崇岳
朝代：宋
体裁：七言绝句

镬汤炉炭三禅乐，剑树刀山大觉场。此日拨开心地印，了无佛法可商量。
示丁都院·其二
作者：释崇岳
朝代：宋
体裁：七言绝句

三千条法为今时，一性圆明要自知。会得自知知底事，人间何处不光辉。
示如理道友
作者：释崇岳
朝代：宋
体裁：七言绝句

如如不动已周遮，理事驰求路转赊。直下踏翻樵子径，知君未到葛洪家。
示惠文伯宣义二偈
作者：释崇岳
朝代：宋

见色分明便见心，此心非我亦非人。临机不用从它觅，信手拈来著著新。盘走珠兮珠走盘，静中消息闹中看。一毫头上忘知解，始觉从前被眼瞒。
示惠文伯宣义二偈·其一
作者：释崇岳
朝代：宋

见色分明便见心，此心非我亦非人。
临机不用从它觅，信手拈来着着新。
示惠文伯宣义二偈·其一
作者：释崇岳
朝代：宋

见色分明便见心，此心非我亦非人。临机不用从它觅，信手拈来著著新。
示惠文伯宣义二偈·其二
作者：释崇岳
朝代：宋
体裁：偈颂

盘走珠兮珠走盘，静中消息闹中看。一毫头上忘知解，始觉从前被眼瞒。
示智弼礼混源塔
作者：释崇岳
朝代：宋

相逢不相识，去后空相忆。灵骨撒长江，清风有何极极识，滔滔浪里休寻觅。
示智弼礼混源塔
作者：释崇岳
朝代：宋

相逢不相识，去后空相忆，灵骨撒长江。
清风有何极极识，滔滔浪裏休寻觅。
示汪居士
作者：释崇岳
朝代：宋

参禅悟道染泥沙，见佛与祖生冤家。
破尘破的栽荆棘，壁立万仞有誵讹。
也大差，也大差，一刀两段，火裏莲花。
十分无伎俩，处处有生涯。
示汪居士
作者：释崇岳
朝代：宋

参禅悟道染泥沙，见佛与祖生冤家。破尘破的栽荆棘，壁立万仞有誵讹。也大差，也大差，一刀两段，火里莲花。十分无伎俩，处处有生涯。
示葛都院
作者：释崇岳
朝代：宋
体裁：七言绝句

从来佛法无多子，利益人天越古今。棒喝交驰难近傍，信知彻底老婆心。
福州黄檗送广州化主
作者：释崇岳
朝代：宋
体裁：七言绝句

不住烟萝第一层，翻身要勘岭南能。谓言檗峤三千指，不比黄梅七百僧。
维摩赞
作者：释崇岳
朝代：宋
体裁：古风

深入不二门，巧尽翻成拙。一默定千差，常说炽然说说拙，万古清风寒彻骨。
茶汤会求颂
作者：释崇岳
朝代：宋
体裁：偈颂

春风吹落碧桃花，一片流经十万家。何似飞来峰下寺，相邀来吃赵州茶。
衢州祥符僧堂帐化士
作者：释崇岳
朝代：宋
体裁：七言绝句

满堂蟠蛰卧僧龙，一片闲云下碧空。舒捲当机元自在，从教蚊蚋弄狂风。
观音赞
作者：释崇岳
朝代：宋
体裁：赞

月团团，星斗寒。风振海，雷破山。圆通大士，瑞应人间。
赠蜀中李道士
作者：释崇岳
朝代：宋

透出重关一瘦筇，湖湘江浙绝行踪。自从得个安心法，禅道先儒只此宗。
赠蜀中李道士
作者：释崇岳
朝代：宋

透出重关一瘦筇，湖湘江浙绝行踪。
自从得箇安心法，禅道先儒只此宗。
达磨赞·其一
作者：释崇岳
朝代：宋
体裁：古风

凤凰城阙，不通水泄。少室岩前，话作两橛。赚它人家男女，开眼唤龟作鳖。
达磨赞·其二
作者：释崇岳
朝代：宋
体裁：古风

直指西来，分明祸胎。渡江面壁，偷心未息。从兹皮髓分张，轰起青天霹雳。
送光长老住显亲
作者：释崇岳
朝代：宋

同条端的不同条，个个沩山水牯牛。一做这般虫豸去，牵犁拽杷几时休。
送光长老住显亲
作者：释崇岳
朝代：宋

同条端的不同条，箇箇沩山水牯牛。
一做这般虫豸去，牵犁拽杷几时休。
送化主
作者：释崇岳
朝代：宋

即心即佛眼中屑，非心非佛转乖真。大唐国里无南北，尽是灵山一会人。劳生扰扰梦喧哗，梦破喧哗也大差。云净水天江上望，一轮皎洁落谁家。把得袈裟裹草鞋，相逢只么笑咍咍。孔门弟子还知否，曾向灵山及第来。百亿分身利有情，驴腮马颔实难明。有时闹里聊伸手，意在钩头不在星。日用分明直似弦，不将佛法污心田。自言世上无仙客，老倒维摩得半边。不依本分要参禅，卖了山前祖父田。赤手出门无活计，好儿终不使爷钱。败坏多年笤帚桩，等闲拈起定宗纲。这些标格天然别，不比诸方孟八郎。
送化主·其一
作者：释崇岳
朝代：宋

即心即佛眼中屑，非心非佛转乖真。
大唐国裏无南北，尽是灵山一会人。
送化主·其一
作者：释崇岳
朝代：宋

即心即佛眼中屑，非心非佛转乖真。大唐国里无南北，尽是灵山一会人。
送化主·其七
作者：释崇岳
朝代：宋

败坏多年笤帚桩，等闲拈起定宗纲。这些标格天然别，不比诸方孟八郎。
送化主·其七
作者：释崇岳
朝代：宋

败坏多年笤箒桩，等闲拈起定宗纲。
这些标格天然别，不比诸方孟八郎。
送化主·其三
作者：释崇岳
朝代：宋
体裁：七言绝句

把得袈裟裹草鞋，相逢只么笑咍咍。孔门弟子还知否，曾向灵山及第来。
送化主·其二
作者：释崇岳
朝代：宋

劳生扰扰梦喧哗，梦破喧哗也大差。云净水天江上望，一轮皎洁落谁家。
送化主·其二
作者：释崇岳
朝代：宋

劳生扰扰梦喧譁，梦破喧譁也大差。
云凈水天江上望，一轮皎洁落谁家。
送化主·其五
作者：释崇岳
朝代：宋
体裁：七言绝句

日用分明直似弦，不将佛法污心田。自言世上无仙客，老倒维摩得半边。
送化主·其六
作者：释崇岳
朝代：宋
体裁：七言绝句

不依本分要参禅，卖了山前祖父田。赤手出门无活计，好儿终不使爷钱。
送化主·其四
作者：释崇岳
朝代：宋

百亿分身利有情，馿顋马颔实难明。
有时闹裏聊伸手，意在鈎头不在星。
送化主·其四
作者：释崇岳
朝代：宋

百亿分身利有情，驴腮马颔实难明。有时闹里聊伸手，意在钩头不在星。
送悟藏主还姑苏
作者：释崇岳
朝代：宋

玲珑岩畔瞥不瞥，竖起脊梁生铁橛。
无端林下错商量，携手相随入虎穴。
瓮裏蓦然失却鳖，箇事明明向谁说。
彼时只是此时人，谁知眼裏重添屑。
我携拄杖奔南北，君入西山恣轻忽。
放下蛇头捋虎鬚，翻身便作白拈贼。
太虚全布目前机，生杀交驰谁敢窥。
我来一笑重相见，鼻孔由来向下垂。
密庵家风彻骨贫，密庵有眼且无筋。
将无作有这些子，透这些子能几人。
西风落木天宇迥，君兮不住别峰顶。
曹溪一滴杖头挑，涨起吴江千万顷。
送悟藏主还姑苏
作者：释崇岳
朝代：宋

玲珑岩畔瞥不瞥，竖起脊梁生铁橛。无端林下错商量，携手相随入虎穴。瓮里蓦然失却鳖，个事明明向谁说。彼时只是此时人，谁知眼里重添屑。我携拄杖奔南北，君入西山恣轻忽。放下蛇头捋虎须，翻身便作白拈贼。太虚全布目前机，生杀交驰谁敢窥。我来一笑重相见，鼻孔由来向下垂。密庵家风彻骨贫，密庵有眼且无筋。将无作有这些子，透这些子能几人。西风落木天宇迥，君兮不住别峰顶。曹溪一滴杖头挑，涨起吴江千万顷。
送普岩维那
作者：释崇岳
朝代：宋
体裁：六言诗

冶父门庭索索，东湖风波甚恶。知心能有几人，万里秋天一鹗。
送泉州化主
作者：释崇岳
朝代：宋
体裁：七言绝句

少林无孔笛横吹，此曲谁人和得亲。向晓洛阳江上路，一声唤起几多人。
送琉书记还长乐
作者：释崇岳
朝代：宋

相见相从道自亲，妙高峰顶谩因循。业风忽起波涛恶，一锡飘然到七闽。瓯闽佛法半生灭，江浙丛林日渐凋。携手十年如一默，孰云生死不同条。迢迢故国三千里，忽忆萓堂送别时。拄杖生风兴何极，楚天辽邈远山低。
送琉书记还长乐·其一
作者：释崇岳
朝代：宋
体裁：七言绝句

相见相从道自亲，妙高峰顶谩因循。业风忽起波涛恶，一锡飘然到七闽。
送琉书记还长乐·其三
作者：释崇岳
朝代：宋
体裁：七言绝句

迢迢故国三千里，忽忆萓堂送别时。拄杖生风兴何极，楚天辽邈远山低。
送琉书记还长乐·其二
作者：释崇岳
朝代：宋
体裁：七言绝句

瓯闽佛法半生灭，江浙丛林日渐凋。携手十年如一默，孰云生死不同条。
送聪首座之弋阳兼呈陈郎中
作者：释崇岳
朝代：宋

当头一着没巴鼻，坐断诸方成忌讳。
此心不向白云闲，一锡飘然下层翠。
晦庵过犯弥天大，居士无端也捏怪。
至今落赚有谁知，也要大家偿夙债。
送聪首座之弋阳兼呈陈郎中
作者：释崇岳
朝代：宋

当头一著没巴鼻，坐断诸方成忌讳。此心不向白云闲，一锡飘然下层翠。晦庵过犯弥天大，居士无端也捏怪。至今落赚有谁知，也要大家偿夙债。
送谦侍者还乡省亲
作者：释崇岳
朝代：宋
体裁：古风

有句无句藤倚树，铁壁银山没回互。三千里外面尊堂，一毫头上全体露。睦州谩说编蒲屡，新丰卖峭不归去。今人不比昔时人，出门便是还乡路。
送鹿野珍禅友还七闽
作者：释崇岳
朝代：宋

共处十年真岁寒，山边水边相盘桓。拶倒几回扶不起，未尝说著祖师关。密庵的子是冤雠，疾燄过风第二筹。笑里一场无折合，不容提掇转风流。千差坐断路头通，万里乡关一信风。不负灵山亲记莂，好音专待寄来鸿。
送鹿野珍禅友还七闽·其一
作者：释崇岳
朝代：宋

共处十年真岁寒，山边水边相盘桓。
拶倒几回扶不起，未尝说着祖师关。
送鹿野珍禅友还七闽·其一
作者：释崇岳
朝代：宋

共处十年真岁寒，山边水边相盘桓。拶倒几回扶不起，未尝说著祖师关。
送鹿野珍禅友还七闽·其三
作者：释崇岳
朝代：宋
体裁：七言绝句

千差坐断路头通，万里乡关一信风。不负灵山亲记莂，好音专待寄来鸿。
送鹿野珍禅友还七闽·其二
作者：释崇岳
朝代：宋

密庵的子是冤雠，疾燄过风第二筹。
笑裏一场无折合，不容提掇转风流。
送鹿野珍禅友还七闽·其二
作者：释崇岳
朝代：宋

密庵的子是冤雠，疾燄过风第二筹。笑里一场无折合，不容提掇转风流。
释迦出山相赞
作者：释崇岳
朝代：宋

弃轮王位放痴呆，夜半逾城心未灰。冷坐六年无折合，有何面目出山来。
释迦出山相赞
作者：释崇岳
朝代：宋

弃轮王位放痴獃，夜半逾城心未灰。
冷坐六年无折合，有何面目出山来。
金华圣者赞
作者：释崇岳
朝代：宋
体裁：赞

千兵不若一将，伎俩何如帐样。不识古佛定光，稽首猪头和尚。
鞔法鼓求颂
作者：释崇岳
朝代：宋

内空外空内外空，一声才举迅雷风。流通佛法无多子，千古灵山气象雄。
鞔法鼓求颂
作者：释崇岳
朝代：宋

内空外空内外空，一声纔举迅雷风。
流通佛法无多子，千古灵山气象雄。
颂古二十五首
作者：释崇岳
朝代：宋

开口分明便垛根，指天指地独称尊。成群作队随他转，几个男儿有脑门。平生心胆向人倾，过犯弥天已不轻。带累马师胡乱后，至今错认定盘星。坐断千峰路，穿开碧落天。那容问端的，端的髑髅前。大道透长安，言端语亦端。腊尽雪消去，春来依旧寒。分明写出与君看，意在钩头不在盘。纵使石人开得口，不知犹被舌头瞒。出得出不得，攧落精灵窟。何处不风流，祖师无妙诀。大梅梅子熟，庞老已先知。正眼验深要，相逢拍手归。十月清霜重，临风彻骨寒。苦无栖泊处，摆手出长安。京师出大黄，见贼便见赃。竹杖化龙去，痴人戽夜塘。水急鱼行涩，峰高鸟不栖。世情看冷暖，人面逐高低。杀活全机觌面提，大家相聚吃茎齑。后生不省这个意，只管忙忙打野榸。云门一曲，彻髓彻骨。霁雪千峰，寒梅破萼。啐啄公子，风流鸣木铎。寒暑分明说向君，不容拟议辨疏亲。匾担蓦折两头脱，举目长空一笑新。不是风兮不是幡，分明裂破万重关。谁知用尽腕头力，惹得闲名落世间。云门小厮儿，作大狮子吼。鼻孔得半边，不知失却口。闪电光中宾主分，虚空背上立纲宗。祖师活计只如此，后代儿孙扫地空。赵州吃茶去，毒蛇横古路。踏著乃知非，佛也不堪做。夫子不识字，达磨不会禅。大唐天子国，依旧化三千。云开空自阔，叶落即归根。回首烟波里，渔歌过远村。出水何如未出水，莲花荷叶有来由。定光金地遥招手，智者江陵暗点头。百丈狸奴面，沩山鬼眼睛。见人空解笑，弄物不知名。拄地撑天全体用，夕阳影里不藏身。有时独坐孤峰顶，寂寂犹闻落叶频。描不成兮画不成，卧龙长怖碧潭清。拟心凑泊终难会，达者应须暗里惊。腊月烧山，天宽地宽。筑著磕著，彻骨毛寒。莫莫，拈出一条断贯索。任从我佛及众生，撩天鼻孔都穿却。
颂古二十五首·其一
作者：释崇岳
朝代：宋

开口分明便垛根，指天指地独称尊。
成羣作队随他转，几箇男儿有脑门。
颂古二十五首·其一
作者：释崇岳
朝代：宋

开口分明便垛根，指天指地独称尊。成群作队随他转，几个男儿有脑门。
颂古二十五首·其一一
作者：释崇岳
朝代：宋

杀活全机觌面提，大家相聚吃茎虀。
后生不省这箇意，只管忙忙打野榸。
颂古二十五首·其一七
作者：释崇岳
朝代：宋

赵州吃茶去，毒蛇横古路。
踏着乃知非，佛也不堪做。
颂古二十五首·其一三
作者：释崇岳
朝代：宋

寒暑分明说向君，不容拟议辨疎亲。
匾担蓦折两头脱，举目长空一笑新。
颂古二十五首·其一九
作者：释崇岳
朝代：宋

云开空自阔，叶落即归根。
回首烟波裏，渔歌过远村。
颂古二十五首·其七
作者：释崇岳
朝代：宋
体裁：偈颂

大梅梅子熟，庞老已先知。正眼验深要，相逢拍手归。
颂古二十五首·其三
作者：释崇岳
朝代：宋
体裁：偈颂

坐断千峰路，穿开碧落天。那容问端的，端的髑髅前。
颂古二十五首·其九
作者：释崇岳
朝代：宋
体裁：偈颂

京师出大黄，见贼便见赃。竹杖化龙去，痴人戽夜塘。
颂古二十五首·其二
作者：释崇岳
朝代：宋
体裁：偈颂

平生心胆向人倾，过犯弥天已不轻。带累马师胡乱后，至今错认定盘星。
颂古二十五首·其二三
作者：释崇岳
朝代：宋

描不成兮画不成，卧龙长怖碧潭清。
拟心凑泊终难会，达者应须暗裏惊。
颂古二十五首·其二二
作者：释崇岳
朝代：宋

拄地撑天全体用，夕阳影裏不藏身。
有时独坐孤峰顶，寂寂犹闻落叶频。
颂古二十五首·其二十
作者：释崇岳
朝代：宋
体裁：偈颂

出水何如未出水，莲花荷叶有来由。定光金地遥招手，智者江陵暗点头。
颂古二十五首·其二十一
作者：释崇岳
朝代：宋
体裁：偈颂

百丈狸奴面，沩山鬼眼睛。见人空解笑，弄物不知名。
颂古二十五首·其二十三
作者：释崇岳
朝代：宋

描不成兮画不成，卧龙长怖碧潭清。拟心凑泊终难会，达者应须暗里惊。
颂古二十五首·其二十二
作者：释崇岳
朝代：宋

拄地撑天全体用，夕阳影里不藏身。有时独坐孤峰顶，寂寂犹闻落叶频。
颂古二十五首·其二十五
作者：释崇岳
朝代：宋
体裁：偈颂

莫莫，拈出一条断贯索。任从我佛及众生，撩天鼻孔都穿却。
颂古二十五首·其二十四
作者：释崇岳
朝代：宋

腊月烧山，天宽地宽。筑著磕著，彻骨毛寒。
颂古二十五首·其二四
作者：释崇岳
朝代：宋

腊月烧山，天宽地宽。
筑着磕着，彻骨毛寒。
颂古二十五首·其五
作者：释崇岳
朝代：宋

分明写出与君看，意在鈎头不在盘。
纵使石人开得口，不知犹被舌头瞒。
颂古二十五首·其五
作者：释崇岳
朝代：宋

分明写出与君看，意在钩头不在盘。纵使石人开得口，不知犹被舌头瞒。
颂古二十五首·其八
作者：释崇岳
朝代：宋
体裁：偈颂

十月清霜重，临风彻骨寒。苦无栖泊处，摆手出长安。
颂古二十五首·其六
作者：释崇岳
朝代：宋
体裁：偈颂

出得出不得，攧落精灵窟。何处不风流，祖师无妙诀。
颂古二十五首·其十
作者：释崇岳
朝代：宋
体裁：偈颂

水急鱼行涩，峰高鸟不栖。世情看冷暖，人面逐高低。
颂古二十五首·其十一
作者：释崇岳
朝代：宋

杀活全机觌面提，大家相聚吃茎齑。后生不省这个意，只管忙忙打野榸。
颂古二十五首·其十七
作者：释崇岳
朝代：宋

赵州吃茶去，毒蛇横古路。踏著乃知非，佛也不堪做。
颂古二十五首·其十三
作者：释崇岳
朝代：宋

寒暑分明说向君，不容拟议辨疏亲。匾担蓦折两头脱，举目长空一笑新。
颂古二十五首·其十九
作者：释崇岳
朝代：宋

云开空自阔，叶落即归根。回首烟波里，渔歌过远村。
颂古二十五首·其十二
作者：释崇岳
朝代：宋
体裁：偈颂

云门一曲，彻髓彻骨。霁雪千峰，寒梅破萼。啐啄公子，风流鸣木铎。
颂古二十五首·其十五
作者：释崇岳
朝代：宋
体裁：偈颂

云门小厮儿，作大狮子吼。鼻孔得半边，不知失却口。
颂古二十五首·其十八
作者：释崇岳
朝代：宋
体裁：偈颂

夫子不识字，达磨不会禅。大唐天子国，依旧化三千。
颂古二十五首·其十六
作者：释崇岳
朝代：宋
体裁：偈颂

闪电光中宾主分，虚空背上立纲宗。祖师活计只如此，后代儿孙扫地空。
颂古二十五首·其十四
作者：释崇岳
朝代：宋
体裁：偈颂

不是风兮不是幡，分明裂破万重关。谁知用尽腕头力，惹得闲名落世间。
颂古二十五首·其四
作者：释崇岳
朝代：宋
体裁：偈颂

大道透长安，言端语亦端。腊尽雪消去，春来依旧寒。
颂古六首
作者：释崇岳
朝代：宋

地狱天堂，八字打开，谁知无去亦无来。若言已得三禅乐，未免将身自活埋。一口吸尽西江水，庞老不曾明自己。烂醉如泥胆似天，巩县茶瓶三只嘴。机轮元不挂丝头，会有金鳞上直钩。蓦口一桡犹未彻，踏反船子有来由。狗子佛性无，门上钉桃符。千邪俱不入，百怪尽消除。大机圆应，大用直截。雪峰云门，只得一橛。毕竟如何，不说不说。家家尽看野狐儿，铁笛横拈撩乱吹。吹罢不知何处去，夕阳已挂柳梢西。
颂古六首·其一
作者：释崇岳
朝代：宋
体裁：偈颂

地狱天堂，八字打开，谁知无去亦无来。若言已得三禅乐，未免将身自活埋。
颂古六首·其三
作者：释崇岳
朝代：宋

机轮元不挂丝头，会有金鳞上直鈎。
蓦口一桡犹未彻，踏反船子有来由。
颂古六首·其三
作者：释崇岳
朝代：宋

机轮元不挂丝头，会有金鳞上直钩。蓦口一桡犹未彻，踏反船子有来由。
颂古六首·其二
作者：释崇岳
朝代：宋

一口吸尽西江水，庞老不曾明自己。烂醉如泥胆似天，巩县茶瓶三只嘴。
颂古六首·其二
作者：释崇岳
朝代：宋

一口吸尽西江水，庞老不曾明自己。
烂醉如泥胆似天，巩县茶瓶三隻嘴。
颂古六首·其五
作者：释崇岳
朝代：宋

大机圆应，大用直截。
雪峯云门，只得一橛。
毕竟如何，不说不说。
颂古六首·其五
作者：释崇岳
朝代：宋

大机圆应，大用直截。雪峰云门，只得一橛。毕竟如何，不说不说。
颂古六首·其六
作者：释崇岳
朝代：宋
体裁：偈颂

家家尽看野狐儿，铁笛横拈撩乱吹。吹罢不知何处去，夕阳已挂柳梢西。
颂古六首·其四
作者：释崇岳
朝代：宋
体裁：偈颂

狗子佛性无，门上钉桃符。千邪俱不入，百怪尽消除。
题先登斋
作者：释崇岳
朝代：宋
体裁：七言绝句

大道难将万物齐，先登犹自涉阶梯。翻身直透青霄外，回首方知宇宙低。
题寄巢
作者：释崇岳
朝代：宋

巢穴通霄眼，尘劳无住主。
经行及坐卧，万古至于今。
题寄巢
作者：释崇岳
朝代：宋
体裁：五言绝句

巢穴通霄眼，尘劳无住心。经行及坐卧，万古至于今。